مەجلیسێک پڕ لە (محەمەد و مستەفا و فاتیمە) ... ئیسماعیل تەنیا-ھانۆڤەر\nنەتەوەی تـــورک یەکێکن لەو نەتەوانــەی بەدرەنگەوە مــوسڵمان بـــوونەو شارستانییەکەشیان ئەوەنــدە درەوشاوەو دێرین نیە. ئەوان، ھــەزار ساڵێک لەمەوبەر، جگە لە چــەند گــروپ و بنەماڵەو ئەتنی جیا جیا بترازێت، ھیچی تر نەبوون. بە گەواھی مێژوو و مێژوونووسەکانی خۆشیان ھەر ھــەزار ساڵێک دەبێت، کە لە ئاسیای بچووکەوە بارو بنەیان لەم خاک و مــەملەکەتە ھــەڵداوە کە ئێستاکە بە (کـۆماری تورکیا)، ناسراوە. ئەوان ڕێک لەساڵی(1070)ی زایینیەوە لەگەڵ ھێرش و پەلامارەکانی ھۆلاکۆ و جەنگیزخان و عــوسمان ئــۆرتوغڵی باپیرە گــەورەی عوسمانیەکانەوە ھاتوونەتە ئەم ناوەو خــۆیان کــردۆتە خاوەنــی تورکیای تازە، کە پێشتر مەملەکەتی ڕۆم و بێزەنتیەکان بووە.\nلەگـەڵ بوونــی ئەم مێژووە کەم تەمەنەش، نەتەوەی تــورک یەکێکن لەو نەتەوە موسڵمانانەی کە زۆر بە زاناییەوە مامەڵەیان لەگەڵ ئایینە تازەکەیان(ئیســلام)، کردووەو تــوانیویانە لە خـزمەتی زمان و کولتورو قەوارەی نەتەوایەتییەوە، بەکاری بھێنن. ھەتا ئیمپراتۆری عوسمانـی بـــوون، توانییان بەناوی درێژەدان بە خــەلافەتی ئیسلامی و لەژێر بەیداخـی ئەم دینەوە، پەلــوپــۆ بھاوێژن و وڵات گەلێکی فراوان بخەنە ژێر ڕکێفی خــۆیانەوەو بەناوی ئیسلامەوە درێژە بە تاڵان و بــڕۆو داگیرکاری و چەوساندنەوەی نەتەوە ژێر دەستەکانیان، بدەن. چەندین وڵاتی ئەوروپی و ئەفریقی و ئاسیایان داگیر کــرد. ھەر شتێکیشیان کردبێت لە تاوان و کـــوشتن و ئەنفالکردن و بە کەنیزە کــردنـــی ھــەزاران کچ و ئافـــرەت و ھـــەڕاج کردنیان لە مەملەکەتەکەیان، ھـــەر لە سێبەری ئایینی ئیسلامەوە، کـردووە. زمانەکەیان، بەسەدان وشــەی عەرەبــی و فارسی تێکەوتووەو زۆر بێمنەتانەش خۆیان لێ بەخاوەن دەکەن. . . گەر پێشیان بڵێی ؛ (بابە ئەم وشانە لە بنەچەدا عــەرەبی و فارسین، بەھــۆی ئایینی ئیسلامەوە پەڕیونەتەوە ناو زمانەکەی ئێوەوەو لە قــورئاندا، بەکار ھاتوون). لەوەڵامدا دەڵێن؛(نەخێر ئەم وشانە تورکین و عەرەب و فارس، بەھۆی ھاوسێ بــوونەوە، لە ئێمەیان دزیوە). ئەوە باسی کوردی بوونیان ھەر مەکە، چونکە ئەوان دان بەبوونی کــورد دانانێن نەک زمانەکەیان. ئـەوان بــێ ئاگان، یان زۆیان لەم ڕاستییە مێژووییە نـــەبان دەکەن کــە ھــەتا ئێران خـــاوەن شارستانی و مێژوو بوون، ئەوان لە ھیچ شوێنێک ئەسەریان دیار نــەبوو. وەلێ وەک کورد گــۆتەنی؛(ئەم نانە نانە کە ئەمــڕۆ لە خـــوانە)، دەخـوات، نەک(ھـــەمبوو. . . ھــەمبوو). ھەتا بۆ مەسەلەی ناولێنانیش ھەر سوودیان لەناوی عەرەبـی وەرگرتووە، بەڵام تورکاندویانە، نموونەی؛(محەمەد)ی عەرەبی بۆتە(مەمەد)، یان(مەھمەد)ی تورکـــی. (ئەحمەد)ی عەرەبــی بۆتە(ئامەت، یان ئاھمەت)ی تـــورکی. (سەلاحــــەدین)ی عــەرەبــی بۆتە(سەلاتین)ی تورکــی. . . ئەمانەو زۆری تریش. ئــەم ڕەوشە تادەرکەوتنی(ئەتاتــورک)یش بەردەوام بـــوو، وەلــێ کە ئەو ھات، شــۆڕشێکی گەورەی کـــۆمەڵایەتی و فکری و سیاســی و ئایینی، لە کـــۆمەڵگای تـــورکیدا ئەنجامدا. ئەلفوبێی عـــەرەبی(ئارامی) تــــوڕداو کردییە ئەلفوبێی لاتینی. حوجرەو قوتابخانە ئایینییەکانــی داخست. . . ھەتا بانگدانیشی کردە تورکــی و بەرەو کولتوری ڕۆژئاوایی ھەنگاوی ناو لە کــولتوری ئیسلامی و ڕۆژھەڵاتی دوور کەوتەوە. . . پاش مردنـــی ئەو و لەسەرەتای حـــەفتاکانــی سەدەی ڕابردووەوە، ڕەوتێکی ئیســلامـی لە کۆمەڵگای تورکی سەریھەڵدا، کە ئەندازیارەکەی(نــەجمەدین ئەربەکان)، بـــوو. ئێستاشی لەگــەڵدابێت، ھەمــوو پارت و گـــرووپە ئیسلامییەکانی تـــورکیاو کەسـایەتییە باکگراوندە ئیســلامییەکان، بــە(ڕەجەب تەیب ئــەردۆغان)یشەوە، سەردەمانێک، قوتابییەکــی گــوێڕایەڵی (ئەربەکان) بــوون. لە حەفتاکان بەدواوە، وردە وردە (تابــۆ)کانی سەر ڕێوڕەسمە ئایینییەکان، بــەرەو کاڵ بوونەوە چـوون و لەگەڵ ھاتنی (ئەردۆغان)و کۆمــەڵی نورسی(نورچی) سەر بە بانگخوازی ئیسلامــی (فەتحوڵڵا گیولەن)، ھەست بەوە دەکرێت، کە ئەردۆغان ھەوڵی ئەوە دەدات سیستەمی خەلافەت لە ڕەنگو بەرگێکی تازەدا بگێڕێتەوەو دووبارە بەناوی ئیســلامەوە، دەسەڵاتەکەی فراوان بکات. . . ئێستاکە لە(22) دەوڵەتــی عەرەبـــی، یان (57) دەوڵەتــی ئیسلامی، تەنھا تــورکیا بە گەرموگوڕییەوە(ئەگــەر بۆ ڕیکلام کردنیش بێت)، خـــۆی بە خاوەنی کێشەی فەلەستین دەزانێت و لە موناسەبەو بێ موناسەبەش سەرکۆنەی ئیسرائیل دەکات. . . کەچـی ئەوەیان لەیاد چووە، کە یەکەم دەوڵەتی ئیسلامــی کە دانـی بە بــوونی ئیسرائیل نا، ئەوە تورکیا بوو، نەک دەوڵەتێکی تری ئیسلامی یان عەرەبی. . .\nلەگەڵ گەشەسەندنی(پارتی دادو گەشەپێدان-ئاک پارتی)دا، ناوی عەرەبیش لەکۆمەڵگای تورکی ڕەواجی زێتر بووە. . . ئەمڕۆکە، لەجیاتی ناوەکانی تورکـی؛(ئـۆرھان، ئۆلگان، یڵماز، یڵدرم، ئاینور، ئــۆزگە. . . . )، ناوە عــەرەبییەکان، لە پلەی یەکـــەمدان. بەپێی دۆســیەکانی باری کــەسێتی، ئەم ناوانە لە پلەی یەکەمدان؛ناوی کوڕان(محەمەد، مستەفا، ئەحمەد، عەلی، حوسێن، حەسەن، ئیبراھیم، ئیسماعیل، یــوسف، عـوسمان، ڕەمەزان، عومەر). ناوی کچان(فاتیمە، عائیشە، ئامینە، خەدیجە، زەینەب، ئەلیف، مریەم، زەھرا، سوڵتان). ئەگەر لەسەر ئاستی شارەکانیش وەربگرین، ریزبەندییەکە بەم شێوەیە دەکەوێتەوە؛\n-ئیستانبول/ناوی کوڕان؛(محەمەد، مستەفا، عەلی، حوسێن). ناوی کچان(فاتیمە، عائیشە، خەدیجە، زەینەب).\n-ئەنقەرە/ناوی کوڕان(محەمەد، مستەفا، عەلــی، حوسێن، ئەحمەد). ناوی کچان (فاتیمە، عائیشە، خــەدیجە، زەینەب).\n-ئەدەنە/ناوی کوڕان (محەمەد، مستەفا، عەلی، حەسەن). ناوی کچان(فاتیمە، عائیشە، ئامینە).\n-دیاربەکر/ناوی کوڕان(محەمەد، ئەحمەد، مستەفا، ڕەمەزان). ناوی کچان(فاتیمە، عائیشە، ئامینە، زەینەب).\nئەم زانیاری و داتایانەی ســــەرەوە، ھەمــوویان لە (دەزگای باری شــارستانی کەســـێتی لە تـــورکیا)وە وەرگیراوە. . . لە ھەمووی سەیرتر، پاڵێوراوە دەرچووەکانـــی ھــەڵبژاردنەکەی(1/11/2015)ی پەرلەمان (بیوک مەجلیس)ی تورکیا بوو، چاوەڕێـی ئەوەم دەکــرد کە (د. شێرکۆ عەبدوڵا)، لە گــۆشەکەی تەنزێکی لەسەر بنووسیبایە، بەڵام وا دیارە ئەو لەبەر ئەم ھەموو تەنزە بەرقەرارەی کۆمەڵگای کوردی نەپرژاوەتە سەر ئەم بابەتە. لەکــۆی (550) ئـەندام(میلەت وەکیل)، (38) محەمەد و(25)مستەفا و(17)ئەحمەد و(7) فاتیمەو (6) عائیشە بوونەتە ئەندامی(بیوک مەجلیس)، کە ڕێژەی لەســەدا(17)ی ســەرجەم ناوی ئەندام پەرلەمانەکان، پێکدەھێنن. ئەمە کێشەیەکی گەورەش بۆ سەرۆکی (بیوک مەجلیس) دروست دەکات، لە سیو ھەشــت محەمەد چــۆن بانگی ئەم(محەمەد)ە بکات کە ئـەو مەبەستییەتی و دەیەوێت بواری قسەکردنــی پێبدات. خودا قوەتی بدات!!!\nلەمەش سـەیرتر، خودا قوەتی کوردو عەلەوی و چەپ و خەڵکە عەلمانییەکەی تــورکیا بدات، کە لەســـەر دەســتی ئەم ھەمــوو(محەمــەد و مســتەفا و ئەحـمەد و فاتیمە و عائیشـــە)یە بــڕیار گــەلێک بەسەریاندا دەسەپێنرێت و بەناچاریش دەبێت پێیـــەوە پابەنــدبن. لە یەکەم خـــوولی پـەرلەمانی عێراقی دوای ســەدام حوسێن، ئەوەندە پەرلەمانتاری(عەمامە بەسەر، ڕیشـدار، حیجاب پۆش)دەبیندران کەلەگەڵ دەستپێکی ھەر پێشنیارو قسەکردنێکیاندا، جارێ چەند دەقەیەکیان بە دوعاو سەڵاوات لێدان لەگیانی پێغەمبەرو حـەزرەتی عەلــی، دەکــوشت، ئەوجا دەھاتنە سەر بابەتەکە. ئەم کات بابەتێکم بەناوی(پەرلەمانـی دوعاو ســەڵاوات)، بڵاوکـردەوە. ئەم خەڵکەی کە ئەم کـورسییانەیان داگیرکردووە نازانن کە ئەوان نوێنەری خەڵکن، بیر لەوە ناکەنەوە کە پەرلەمان شوێنی بڕیار دەرکردن و پێشکەش کردنی پرۆژەی خزمەتگوزاریە نەک شوێنی دوعاو سەڵاوات!!! خـــۆ ناکرێت ئەوەی ناوی محەمەد بێت، شایان بە سەڵاوات لێدان بێت. کــورد لەمێژە گوتویەتی؛(ھەرچی سمێڵی سۆر بێت ھەمزاغا نیە). .\nئەم (بیوک مەجلیس)ە تژی لە (محەمەد و مسـتەفا و فاتیمە)، ئەگــەر ھیچ شتێک نەســەلمێنێت، ئـەوە ئـەم ڕاستییە دەسەلمێنێت کە لە تورکیادا زەمینەیەکی لەبار ھەیە بــۆ گەشەسەندنی ھزری ئیسلامـی و ھەنگاو نان بەرەو زیندوکردنەوەی ئیمپراتـۆریەتی عـوسمانـی(بەڵام لە فۆرمێکی تازەدا). ئەوەی بەلای ئێمەشەوە گرنگە، سیاسەتمەدارانی کورد لە باکــوردا، چــۆن دەتوانن لەگەڵ ئەم ھاوکێشەیەدا بسازێن و).\nدەستوپەنجە نەرم بکەن؟ شتێک بەدەست بخەن کە لە خزمەت زمان و کولتورو دۆزی ڕەوای کورددا بێت کە لەم پێناوەدا ڕوبارێک خوێن و فرمێسکی بۆ ڕێژدراوە


رێبەری ئێران جارێکی دیکە دانوستان و گفتوگۆ لەگەڵ ئەمەریکا رەتدەکاتەوە - هيوای کۆرد\nبەرپرسێکی گۆڕان باسی ئاسانكاری دەکات 37 خوله‌ك ago\nپارێزگاری سلێمانی ڕێكارەكانی نوێی خۆپارێزی ئاشكرادەكات 50 خوله‌ك ago\nته‌ندروستیى گه‌رمیان: ڕێكاره خۆپارێزییه‌كان به هه‌ند وه‌ربگرن 1كاتژمێر ago\nHome هەواڵ جێهان رێبەری ئێران جارێکی دیکە دانوستان و گفتوگۆ لەگەڵ ئەمەریکا رەتدەکاتەوە\non: ئه‌یلول 17, 2019 In: جێهان, ڕۆژهەڵاتی ناوەڕاست, هەواڵ\nرێبەری ئێران جارێکی دیکە دانوستان و گفتوگۆ لەگەڵ ئەمەریکا رەتدەکاتەوە و رایدەگەینێت؛ دانوستان لە ئێستادا سەرکەوتنی سیاسەتی فشارەکانی ئەو وڵاتەیە.\nعەلی خامنەیی، رێبەری کۆماری ئیسلامی ئێران ئەمڕۆ سێشەممە لە کۆبونەوەیەکیدا لەگەڵ ژمارەیەک بەرپرس و مامۆستای ئاینیی وڵاتەکەی رایگەیاند؛ نابێت وڵاتەکەی چاوەڕێی لێدوان و وتەی بێگانە بێت، چونکە ئەوان دەیانەوێت بە بیانوی گفتوگۆ و دانوستانەوە بڕیارەکانیان بەسەر ئێراندا بسەپێنن بۆیە گفتوگۆ لەگەڵ ئەمەریکا وەک سەرکەوتنی سیاسەتەکانیەتی لە دژی تاران.\nخامنەیی دەڵێت: ئێمە دژی دانیشتن و دانوستان نین، بەڵام ناکرێت بارودۆخی وڵاتەکەمان بە دانیشتن و دانوستان لەگەڵ کەسان و لایەنەێکی دەرەکییەوە ببەستینەوە و وتەکانیشم بە واتای دژایەتی دانوستان و پچڕاندنی پەیوەندییە نێودەوڵەتییەکان نییە.\nئاماژەی بەوەکردوە، تا ئەمەریکا تۆبە نەکات و نەگەڕێتەوە بۆ رێککەوتنی ئەتۆمیی نێوان ئێران و وڵاتانی (5+1)، هیچ دانوستانێک لە نیویۆرک یان هیچ شوێنێکی دیکە رونادات.\nوتەکانی خامنەیی لە کاتێکدایە، بڕیارە حەسەن رۆحانی سەرۆک کۆماری ئێران و محەمەد جەواد زەریف، وەزیری دەرەوەی ئەو وڵاتە بە مەبەستی بەشداریی لە کۆبونەوەی ساڵانەی نەتەوەیەکگرتوەکان سەردانی نیۆیۆرک لە ئەمەریکا بکەن، پێشتریش چەند سەرچاوەیەک ئاماژەیان بەوەکردوە کە دۆناڵد ترەمپ، سەرۆکی ئەمەریکا رەنگە لەگەڵ سەرۆکی ئێران کۆببێتەوە.\nTags: ئەمەریکائێرانعەلی خامنەیی\nقەیس سەعید: ئاسایی کردنەوەی پەیوەندیەکان لەگەڵ ئێسراییل دا خەیانەتیکی گەورەییە\nکارەبایی سلێمانی: ماوه‌ی پێدانی كاره‌بای نیشتیمانی لەزستاندا زیاد ده‌كرێت


لە فینلەندا یادی شەهیدان حەبیبوللا گوڵپەرریپوور، رەزا مامەدی و شێرکۆ مەعارفی بەرزراگیرا – پەژاک\nلە فینلەندا یادی شەهیدان حەبیبوللا گوڵپەرریپوور، رەزا مامەدی و شێرکۆ مەعارفی بەرزراگیرا\nلە بڕواری 9.11.2013 بۆ بەرزڕاگرتنی یادی دوو ئەندامی پارتی ژیانی ئازادی کوردستان (پەژاک) حەبیبوللا گوڵپەریپور (باهۆز سنە) و رەزا مامەدی و چالاکی سیاسی کورد شیرکۆ مەعارفی، کە لەلایەن کۆماری ئیسلامی ئێران، لەسێدارەدران، ڕێوو ڕەسمێک لە شاری تورکۆی وڵاتی فینلەند، بە ئامادەکاری کۆمیتەی پارتی ژیانی ئازادی کوردستانی ئەو وڵاتە بەڕێوە چوو.\nلە ڕێووڕەسمەکدا ئەژمارێکی بەرچاو لە کوردانی دانیشتوی ئەو وڵاتە بەشداریان کردبوو. کاتژمێر ٢ی دوانیوەڕۆ رێوورەسمەکە بە رێزگرتن لەیادی شەهیدان و گوتنەوەی سروودی ئەی ڕەقیب دەستی پێ کرد. لە سەرەتای رێووڕەسمەکەدا گوێ راگیرا بۆ دەنگی شەهید باهۆز سنە و دوایین وتەکانی.\nدواتر بەڕێز ئەهوەن چیاکۆ، ئەندامی بەڕێوەبەری پەژاک، وتارێکی پێشکێشی ئامادە بوان کرد و ئاماژەی بە چەند خاڵی گرینگ کرد و گوتی:\n“هەربە ئەو جۆرەی ئێمە وەک پاڕتی ژیانی ئازادی کوردستان پەژاک، پێشتر پێشبینیمان کردبوو، دەوڵەتی نوێ لە ئێران ناخوازێ بە هیچ شێوەیێک دێمۆکڕاسی و چارەسەری کێشەی گەلان بەتایبەت گەلی کورد، پێش بخات، بەڵکو دەیهەوێ بە سیاسەتی نەرمێش لەگەڵ دونیای دەرەوە، تووند و تیژی ناوخۆ سەرپۆش بکات.\nئەوڕۆ ئێران لە دەسکەوتەکان و ئاستی تێکۆشانی گەلی کورد زۆر دەترسێ، لەوەیکە لە ڕۆژئاوای کوردستان، گەلی کورد سیستەمی خۆبەڕێوەبەری دێمۆکراتیکی پێش خستۆ و بووەتە قورسایەک لە هاودەنگی سیاسی سوریاو دەچێت کە پێگەی سیاسی خۆی داسەپێنێ و لە باکوری کوردستان پڕۆسەی ئاشتی بەردەوامە و گەلەکەمان لەوێ بڕیاری داگیرکارانە هەڵدەوەشێنێتەوە، وەک، هەڵوەشاندنەوەی بڕیاری دروستکردنی دیوار لەنێوان باکوور و رۆژئاوای کوردستان. هەروەها لەباشووری کوردستان گەلی کورد خاوەن دسکەوتێکە کە بەرهەمی تێکۆشانی گەل و قارەمانیەتی شەهیدانە. کۆماری ئیسلامی ئێران لەو رەوشەی گەلی کورد و گەیشتنی شەپۆلی شۆرشی گەلی کورد بە رۆژهەڵاتی کوردستان دەترسێت. بۆیە سەرکوت و سێدارە پێش دەخات. هەروەها لەو هیوا نوێیەی کە پارتی ژیانی ئازادی کوردستان پەژاک، وەک پێشەنگی شۆڕشی نوێ رۆژهەڵاتی کوردستان، زیندوویکردووەتەوە تووڕەیە، بۆیە ئەندامانی پارتیمان دکاتە ئارمانجی سیاسەتی سێدارەی خۆی.\nئێمە وەک پژاک، ئەوەمان راگەیاندبوو کە ئەمە شەپۆلێکی نوێ لە سەرکوتکاری و سیاسەتی سێدارەی کۆماریەئیسلامییە و پێویستی بە تێکۆشانی هاوبەش و یەکڕیز هەیە. بە لەسێدارەدانی تێکۆشەری کورد شێرکۆ مەعاریفی و چالاکانی عەرەب کە چەند رۆژ دوای هەڤاڵانی ئێمە لەسێدارەدران، ئەو شیمانەی ئێمەی پشتەڕاست کرایەوە کە نەتەنیا ئەندامانی پارتیمان بەڵکوو هەموو کورد و گەلانیتری ئێران، ئامانجی سەرکوت و سیاسەتی سێدارەی کۆماریەئیسلامین.\nبەرلە ساڵی 2011 هاوپەیمانی بەینی ٤ دەوڵەتی داگیرکەر بە تایبەت تورکیا و ئێران دژ بە کورد هەبوو. بەرخۆدانی پەژاک لە شەڕی قەندیل و رووداوەکانی سووریا و ڕۆژئاوای کوردستان تا ڕادەیێک ئەو هاوپەیمانیەی تێکدابوو، ئێستا ئێران دەیهەوێ جارێکی دیکە ئەو هاوپەیمانییە ساز بکاتەوە و بۆئەوەش دەخوازێت تورکیا بۆلای خۆی نزیک بکاتەوە و بڵێت: هەردوکمان لەبەرانبەر گەلی کورد یەک هەڵوێستین.هۆیەکیتری ئەو سێدارەدانانەی دوایی چالاکانی کورد بۆ نزیک کردنەوەی خۆی لە تورکیا بوو. ئەوە بە هەڵکەوت نییە کە ئێران و تورکیا گرێبەستی توجاری 100 میلیۆن دۆڵاری ئیمزا دەکەن و یەک، دوو ڕۆژ دواتر شۆڕشگێرانی کورد لە سێدارە دەدرێن.\nئەوە شتێکی ئاسایی نییە و بۆئێمە جێگای گومان و ڕەخنەیە، لەکاتێکدا کە ئێران و تورکیا لێک نیزیک دەبنەوە و گرێبەستی وا دەبەستن و لە ئاکامی ئەو لێکنزیکبوونەوە ڕۆڵەی کورد لەسێدارە دەدرێن، بۆ پیرۆز کردنی ساڵوەگەری دامەزرانی کۆماری تورکیا، لایەنە کلاسیکەکانی رۆژهەڵاتی کوردستان، بەشداردەبن و وەک شتێکی ئاسایی هەواڵی ئەو بەشداربوونەش لە مێدیاکانیاندا بڵاو دەکەنەوە.”\nلەبەردەوامیدا ئەهوەن چیاکۆ، لەسەر کەسایەتی شەهید باهۆز سنە وەک ئەندامی پێشەنگی پارتی ژیانی ئازادی کوردستان، قسەی کرد و دواتر هەڵوێستی گەلی کورد و کاردانەوەکانی لەبەرانبەر سێدارەدانی شۆڕشگێڕانی گەلەکەمان، هەروەها سەرهەڵدانی گەلی کوردی لە ڕۆژهەڵاتی کوردستان، بەتایبەت شارەکانی سەقز و مەریوان ستایش کرد، کە لە هەل و مەرجێکی وەها خەفەقاندا هەڵوێستیان نواندوو و خاوەندارییان لە شەهیدان کرد. پێویستە ئەوە بەردەوام بێت و بەگوڕتر بێت. ئاماژەی بە گرینگ بوونی ىەشداری کوردانی دانیشتووی ئوڕوپا لە چالاکێکان کرد و ستایشی ئامادەبوانی کرد.\nئەهوەن چیاکۆ، لە کۆتایی گوتەکانیدا، گوتی: “وڵامدانەوەی هەرە راست بەشەهیدان بەردەوامی رێ ورێبازیانە” و لەسەر ناوی پارتی ژیانی ئازادی کوردستان پەژاک، پەیمانی پایبەندبوون بە ڕێبازی شەهیدانی دا و زیادەی کرد کە “ئێمە هەموو ئاستەنگیەکان بۆ وەدیهێنانی ئامانجی شەهیدان تێک دەشکێنین و ئازادی گەلی کورد وەکو تاکە وڵامێک دەبینین بۆ شەهیدان و تا گەیشتن بەو ئامانجەش، پەژاک پێداگرە لەسەر تێکۆشان و خەباتی بەردەوام.”\nدوای وتاری ئەهوەن چیاکۆ، کورتە فیلمێک لە سەر شەهیدانی لەسێدارەدراو پێشکێش کرا و لەلایەن ڕێزدار مامۆستا جەعفەر کەریمی، ئەندامی KNK وتارێک پێشکەش کرا.\nدواتر هونەرمەند ڕەشید فەیزی نیژاد ئاهەنگی ئەی شەهیدانی پێشکێش کرد و بەڕێزان عبدوڵاحاجی، هونەرمەند سەید کەماڵ حوسێنی، بەڕێز ڕەئوف و عەزیز نهێڵی، هەڵبەست و پەخشانی خۆیان ئاراستەی ئامادەبوان کرد.


0000 0000 9993 2422\nAfrikaans: Erik van Pommere\nتۆرکجه: اریک پومرانی\nбългарски: Ейрик III\nbrezhoneg: Erik Pomerania\ncatalà: Eric de Pomerània\nčeština: Erik VII. Pomořanský\nkaszëbsczi: Erik Pòmòrsczi\ndansk: Erik af Pommern\nDeutsch: Erik VII. (Dänemark)\nΕλληνικά: Έρικ της Πομερανίας\nEnglish: Eric of Pomerania\nEsperanto: Eriko de Pomerio\neesti: Erik Pommerist\nفارسی: اریک پومرانی\nsuomi: Eerik XIII Pommerilainen\nfrançais: Éric de Poméranie\nעברית: אריק מפומרניה\nmagyar: VII. Erik dán király\nIdo: Erik la 7ma di Dania, la 3ma di Norvegia e la 13ma di Suedia\níslenska: Eiríkur af Pommern\nitaliano: Eric di Pomerania\n日本語: エーリク7世 (デンマーク王)\n한국어: 에리크 (포메라니아)\nlietuvių: Erikas VII Pamarėnas\nlatviešu: Pomerānijas Ēriks\nNederlands: Erik VII van Denemarken\nnorsk nynorsk: Erik av Pommern\nnorsk: Erik av Pommern\npolski: Eryk Pomorski\nportuguês: Érico da Pomerânia\nromână: Eric de Pomerania\nрусский: Эрик Померанский\nsrpskohrvatski / српскохрватски: Erik od Pomeranije\nсрпски / srpski: Ерик Померански\nsvenska: Erik av Pommern\nукраїнська: Ерік Померанський\nBân-lâm-gú: Erik av Pommern


جیاوازی مامەڵەی ئۆباما و ترەمپ بەرامبەر هاوپەمانانی ئەمریکا\nهەڵسەنگاندن و جیاوازی کردن لە نێوان ئیدارەی ئۆباما و ترەمپ لە هەمبەر هاوپەیمانەکانی بەگشتی و وڵاتانی ئیسرائیل و سعودیە بەتایبەت لە ناوەندە ئەکادیمیەکانی ئەمریکا جێگای گرنگیە،گەرچی چاوەڕوانیەکانی ئەو دوو وڵاتە بۆ هەماهەنگی و پشتیوانی لە لایەن ئەمریکاوە دوای هاتنە سەر دەسەڵاتی ترەمپ زیاتر بوو لە سەردەمی ئۆباما،بەڵام وێڕای لێدوانە توندەکانی ترەمپ دژی ئێران و پاراستنی هاوپەیمانەکانی تا هەنوکە لێدوانەکان نەبونەتە کردارو جیاوازیەکانی نێوان ترەمپ و ئۆباماش هێندە نەبوون کە تل ئەبیب و ڕیاز چاوەڕێیان دەکرد،چونکە پەلکێشیەکانی ئێران لە سەردەمی ترەمپ زیاتر بووە تا سەردەمی ئۆباما،لەو ڕووەوە دینیس ڕووس نێردەی پێشوی ئەمریکا بۆ ڕۆژهەڵاتی ناوەڕاست و ڕاوێژکار لە پەیمانگای واشنتن وای دەبینێت کە جیاوازی ترەمپ و ئۆباما بەرامبەر ڕێگری کردن لە پەلکێشیەکانی ئێران ئەوەیە ئۆباما دەیویست ئێران لە بازنەی کێشە دروستکەرەوە بباتە بازنەی چارەسەری کێشەکانی ڕۆژهەڵاتی ناوەڕاست،بەڵام ترەمپ ئێران وەک دوژمن و سەرچاوەی کێشەکان دەبینێت.\nلە ڕاستیشدا ئەو جیاوازیانە لە هەنگاوەکانی ئۆباماو ترەمپ جگە لە لێدوانەکان،لە پرسی ڕێکەوتنە ئەتۆمیەکەی ئێران و وڵاتانی ڕۆژئاوا ڕوونن،کە تڕەمپ هەموو هەوڵەکانی خستۆتەگەر بۆ گۆڕینی خاڵەکانی ڕێکەوتنە ناوەکیەکە،لەو ڕووەشەوە بەپێی گۆڤاری فۆڕین پۆڵیسی foreign police ترەمپ توانیویەتی ڕەزامەندی فەڕەنساو بەریتانیا بەدەست بهێنێت،بەڵام ئەو هەنگاو لێدوانانە هێشتا جێگای ڕەزامەندی سعودیەو ئیسرائیل نین،چونکە بەبەرچاوی ترەمپەوە حوسیەکان بە موشەکی ئێرانی سعودیە دەکەنە ئامانج و گواستنەوەی بارهەڵگرە پڕ لە چەکەکانی ئێران لە ڕێگای سوریاوە بۆ حوسیەکان درێژەی هەیە لە کاتێکدا ئەنجومەنی ئاسایشی نەتەوە یەکگرتوەکان بە بڕیاری ٢٢١٦ و 2231 ئەو کارەی ئێرانی قەدەغە کردووە،لەو لاشەوە میلیشیاکانی حزبوڵاو حەشد لە خاکی سوریاو گروپە چەکدارە فەلەستینیەکان لەسەر سنورەکانی نزیک ئیسرائیلن و ئەمریکاش بێدەنگە.\nدەکرێت ئەو بێدەنگیەی ئیدارەی ترەمپ بە دوو شێوە بخوێنینەوە،یەکەمیان گومانی ڕێکەوتنی نێوان ڕووسیا و ئەمریکا تایبەت بە پرسی سووریاو دوومیش ئەوەیە ترەمپ دەستی هاوپەیمانەکانی وەک سعودیەو ئیسرائیلی واڵا کردبێت بۆ لێدانی میلیشیاکانی نزیک لە ئێران،هەر ئەوەشە وایکردوە ناوە ناوە سعودیەکان لەناوخاکی یەمەن لە حوسیەکان بدەن و ئیسرائیلیش بەردەوام بێت لە لێدانی پێگەکانی ڕژێمی سوریاو ئێران لەناو خاکی سوریا،گومان لەوەشدا نیە هێرشەکانی ئیسرائیل بە ئاگاداری ڕوسیاو ڕەزامەندی ئەمریکایە چونکە لە ماوەی دوو ساڵی ڕابردوودا بنیامین ناتانیاهۆ حەوت جار لە کرملن لەگەڵ ڤلادیمێر پۆتن لەسەر ڕۆڵی ئێران لە سوریا کۆبۆتەوە.\nوێڕای پشتیوانی و ڕاوێژو فرۆشتنی کەرەستەی سەربازی پێشکەوتو پێدانی زانیاری هەواڵگری بە سعودیەو ئیسرائیل بەڵام نیگەرانی ئەو دوو وڵاتە لە هەمبەر ئەمریکای سەردەمی ترەمپ نەڕەویوەتەوەو پێیان وایە جیاوازی نێوان ئۆباماو ترەمپ هێند زۆر نیەو هەر ئەوەش وایکردووە تل ئەبیب و ئیسرائیل لە بری چاوەڕوانی هەنگاوەکانی ترەمپ،خۆیان بکەونە کورتکردنەوەی دەستی ئێران لە ڕۆژهەڵاتی ناوەڕاست و پێیان وایە وتەکانی ترەمپ هێشتا نەبونەتە کردارو تەنها لە چوارچێوەی فشاری سنورداری ئابوریدان.


هەواڵ / کوردستان :: پێش 4 هەفتە  :: 339 جار بینراوە\nبه‌ڕێوه‌به‌رایه‌تى پۆلیسى پارێزگاى هه‌ڵه‌بجه ئه‌و تۆمه‌تباره‌یان ده‌ستگیركرد كه به‌ناوى خێرخوازییه‌وه بڕیكى زۆر زێڕى له ژنێكى به ته‌مه‌نى شاره‌كه بردبوو، هاوكات به گوێره‌ى مادده‌ى ( 466)ى سزادانى عێراقى رووبه‌ڕووى دادگا كرایه‌وه.\nرشاید به‌رزان عوسمان، وته‌بێژى به‌ڕێوه‌به‌رایه‌تى پۆلیسى پارێزگاى هه‌ڵه‌بجه ئه‌مڕۆ دووشه‌ممه 27ى كانوونى دووه‌مى 2020 به دواڕۆژى ڕاگه‌یاند: كه‌سێك به‌ناوى پڕۆژه‌ى خێرخوازییه‌وه هه‌ستابوو به تاوانێكى قۆڵبڕین و خۆى وه‌ك خێرخوازێك ناساندبوو، مله‌لیره‌یه‌كى زێڕ ١٢ لیره‌ی پێوه‌بوو، له‌ژنێكی به‌ته‌مه‌ن له‌هه‌ڵه‌بجه بردووه.\nئاماژه‌ى به‌وه‌شكرد، پاش به‌دواداچوونێكی زۆر له‌لایه‌ن هێزه‌كانی پۆلیسه‌وه، توانرا تۆمه‌تباره‌كه ده‌ستنیشان بكرێت كه ته‌مه‌ن ٧١ ساڵ و دانیشتووی شارى سلێمانیه ده‌ستگیر بكرێت و دواى ده‌ستگیركردنیشى تۆمه‌تباره‌كه به گوێره‌ى ماده‌ى 466 ى یاساى سزادانى عێراقى رووبه‌ڕووی دادگا كرایه‌وه.


زایینی: ٣٠-١١-٢٠١٥ - هەتاوی: ١٣٩٤/٠٩/٠٩ - ١٢:٠٣ تاران قه‌باره‌ی فۆنت:\nكوردستان ميديا: ڕێكخراوی داكۆكی لە مافی مرۆڤی كوردستان بە دەركردنی ڕاگەیەندراوێك، داوای لێكۆڵینەوە و بەدواداچوون بۆ دۆسیەی تیرۆری سەرۆكی سەندیكای پارێزەرانی شاری ئامەد دەكات.\nدەقی ئەو ڕاگەیەندراوە كە وێنەیەكی گەیشتۆتە ماڵپەڕی كوردستان ميديا، بەم چەشنەیە:\nڕێزدار تاهیر ئیلچی، پارێزەری ناسراوی كورد لە شاری ئامەد تیرۆر كراوە. ئیلچی سەرۆكی سەندیكای پارێزەرانی ئەو شارە و یەكێك لە داكۆكیكارانی ئاشتی لە توركیە، ڕۆژی ڕابردوو لە گردبوونەوەیەكی جەماوەری و لە كاتی لێدوانێكیدا لە مەڕ "بانگهێشتكردنی حكوومەتی توركیە و پارتە كوردییەكان بۆ ئاشتی و دیالۆگ" بە مەبەستی كۆتاییهێنان بە توندوتیژییەكان لەو وڵاتەدا، بە هۆی تەقەی چەند تیرۆریستێك گیانی لە دەست دا.\nئەو پارێزەرە ئاشتیخوازە بەم دواییانە و دوابەدوای بەشداریكردنی لە دیمانەیەكی تەلەڤیزیۆنیدا و پێداگریكردنی لە سەر تیرۆریست نەبوونی پارتی كرێكارانی كوردستان و بە هۆی ڕەخنەگرتن لە توندوتیژی خولقاندنەكانی حكوومەتی "سوڵتانیزم"، بە تۆمەتی بانگەشەكردن بۆ تیرۆریستەكان بۆ ماوەیەك دەستبەسەر كرابوو و دۆزگەری حكوومەتی داوای زیندانی درێژماوەی بۆ كردبوو.\nڕێكخراوی داكۆكی لە مافی مرۆڤی كوردستان لە ناخی دڵەوە بەداخبوونی خۆی بۆ تیرۆر و مەرگی تاهیر ئیلچی دەردەبڕێ و وێڕای سەرەخۆشی لە هەموو ئاشتیخوازان و خەڵكی شاری ئامەد و خەڵكی كوردستان و توركیە بە بۆنەی گیانلەدەستدانی ئەو خەباتگێڕەی ڕێگای ئاشتی، داوا دەكات لێكۆڵینەوە و بەدواداچوونی ورد بۆ ئەم ڕووداوە تیرۆریستییە بكرێت و بكەران و بڕیاردەرانی تیرۆری سەرۆكی سەندیكای پارێزەرانی شاری ئامەد پاش دۆزینەوە، دەستبەسەر بكرێن و سزای یاسایی بدرێن.\nڕیكخراوی داكۆكی لە مافی مرۆڤی كرودستان\nتاران ٨ی سەرماوەزی ١٣٩٤\n٢٩ی نۆڤامبری ٢٠١٥


قۆناغی ئاساییبوونەوەی ژیان و زاڵبوون بەسەر كۆرۆنا نزیك دەبێتەوە\n:: PM:05:05:23/11/2020 \nلەوكاتەی ژمارەی تووشبوون بە ڤایرۆسی كۆرۆنا لە 59 ملیۆن و مردنیش لە ملیۆنێك و 395 هەزار تێپەڕی كردووە و تا ئێستەیش بڵاوبوونەوە لە چەندان ناوچەی دنیا روو لە زیادبوونە، هەواڵی كاریگەری و سەركەوتنی تاقیكردنەوەكانی سێیەم قۆناغی دۆزینەوەی ڤاكسین دژ بەو ڤایرۆسە، تەواوی هەواڵی میدیاكانی دنیایان تەنیوەتەوە، ئێستە باس باسی وادەی پێدانی ڤاكسین و خۆسازدانە بۆ قۆناغێكی نوێی زاڵبوون بەسەر ئەو ڤایرۆسەی نزیكەی ساڵێكە گەورەترین زیانی گیانی و ئابووری لە كۆمەڵگەی مرۆڤایەتی داوە.\nناوەڕاستی مانگی داهاتوو یەكەم قۆناغی سەركەوتن بەسەر كۆرۆنا دەست پێ دەكات\nدوای ئەوەی لە ماوەی دواییدا هەرسێ كۆمپانیای فایزەر و بیۆنتیك و مۆدێرنا، سەركەوتنی سێیەم قۆناغی تاقیكردنەوەكانی خۆیان بۆ دۆزینەوەی ڤاكسینی دژ بە كۆرۆنا راگەیاند و رێكخراوی تەندروستی جیهانی دووپاتی لە سەركەوتنەكان كردەوە و بەڕێوەبەرایەتی خۆراك و دەرمانی ئەمەریكایش بە نیازە لە 10ی مانگی داهاتوو تاوتوێی مۆڵەتدان بە ڤاكسینەكەی فایزەر و بیۆنتیك بكات، چاوەڕوان دەكرێت لە 11 و 12ی مانگی داهاتوو یەكەم ڤاكسینی دژ بە كۆرۆنا بۆ بەكارهێنان بخرێتە روو، بەوەیش دەبێتە یەكەم هەنگاوی كردەنی سەركەوتن بەسەر ڤایرۆسەكە.\nئێستە دەیان كۆمپانیای تر جگە لەوانەی سەرەوە، لەوانەیش زانكۆی ئۆكسفۆردی بەریتانی و رووسیا و چین و فڕەنسا و ئوسترالیا و هیندستان و هیتریش، هەرهەموویان لەكێبەركێن لەگەڵ كات بۆ بەرهەمهێنانی ڤاكسین، لەو ناوەدا چوار دەوڵەت پلانی خۆیان بۆ دەست پێكردنی بەرنامەی پێدانی ڤاكسین بە هاووڵاتییانیان راگەیاند، ئەوان بەهیوای ئەوەن تا ئایاری ساڵی داهاتوو ژیان ئاسایی بكەنەوە، لەو وڵاتانەیش ئەمەریكا و بەریتانیا و ئەڵمانیان، كاتێك لە مانگی داهاتووەوە دەست بە پێدانی ڤاكسین بە هاووڵاتییانیان دەكەن.\nد مونسف سیلاوی، سەرۆكی تیمی ئەمەریكی تایبەت بە پەرەپێدانی ڤاكسینی دژ بە كۆرۆنا گوتی، رەنگە لە ئایاری 2021 ژیان ئاسایی ببێتەوە، كاتێك لایەنی پێوەندیدار بەمنزیكانە رەزامەندی لەسەر بەكارهێنانی یەكەم ڤاكسین دەدەن، ئەوەیش مانای وایە رەنگە لە ناوەڕاستی مانگی داهاتوو دەست بە پێدانی ڤاكسین بە هاووڵاتییانی ئەمەریكا بكرێت، بەشێوەیەك تا ئایاری داهاتوو ژمارەی پێویستی ئەمەریكییەكان وەری بگرن.\nلە بەریتانیا سەرچاوەكانی حكوومەتی ئەو وڵاتە ئاماژەیان كرد كە بە دەستەی تەندروستی نیشتمانی بەریتانی راگەندراوە بەوەی ئامادە بێت بۆ بەڕێوەبەردنی بەرنامەیەكی پێدانی ڤاكسین لە سەرەتای كانوونی یەكەمی داهاتوودا، ئەگەرچی وەزارەتی تەندروستی بەریتانیا رەتی كردەوە زانیاری لەوبارەوە بدات، كە پێشتر بەریتانیا داوای 40 ملیۆن ژەمی ڤاكسینی دژ بە كۆرۆنای لە كۆمپانیای فایزەر كردبوو و پێشبینی دەكرێ تا كۆتایی ئەمساڵ 10 ملیۆن ژەمی دەست بكەوێ كە بەشی پاراستنی پێنج ملیۆن كەس دەكات، هاوكات دوای راگەیاندنی سەركەوتنی ئەنجامی ڤاكسینەكەی ئسترازینیكا و زانكۆی ئۆكسفۆرد، چاوەڕوان دەكرێ ئەویش لە مانگی داهاتوو ڤاكسینەكە بۆ زیاترین هاووڵاتیی بەریتانیا دابین بكات.\nهاوكات ینس سبان، وەزیری تەندروستی ئەڵمانیا رای گەیاند كە وڵاتەكەی لە كانوونی یەكەمی داهاتوو دەست بە پێدانی ڤاكسین بە هاووڵاتییانی ئەڵمانیا دەكات، روونی كردەوە، گەشبینییەك هەیە بەوەی لە ماوەی ئەمساڵدا رەزامەندی لەسەر چەند ڤاكسینێك بدرێ لە ئەوروپا و دوای ئەوە راستەوخۆ دەست بە پێدانی ڤاكسین دەكەین، بۆیە داوا لە هەموو ویلایەتەكان دەكەین تا ناوەڕاستی مانگی داهاتوو بۆ پێدانی ڤاكسین ئامادە بن، ئەڵمانیا زیاتر لە 300 ملیۆن ژەمی دەست كەوتووە.\nلای خۆیەوە پیدرۆ سانشیز، سەرۆك وەزیرانی ئیسپانیا رای گەیاند كە وڵاتەكەی لە كانوونی دووەم، واتە سەرەتای ساڵی داهاتوو دەست بە بەرنامەیەكی فرەوان دەكات بۆ پێدانی ڤاكسین دژ بە كۆرۆنا و پێشبینی دەكرێ لە ماوەی شەش مانگدا ژمارەیەكی زۆری دانیشتوانی ئەو وڵاتە بگرێتەوە، لەوكاتەی ئیسپانیا پلانی هەیە لە یەكەم سێ مانگی 2021 چواریەكی دانیشتوانی بەو ڤاكسینە بكوتێت.\nئەمڕۆ دووشەم تاقیكەی ئەسترازینیكای بەرتانی رای گەیاند كە ئەو ڤاكسینەی بە هاوكاری زانكۆی ئۆكسفۆردی بەریتانی پەرەی پێ دەدات، بە رێژەی 70% كاریگەرە بۆ پاراستن لە ڤایرۆسی كۆرۆنا، ئەوەیش دوای تاقیكردنەوەكان لە بەریتانیا و بەرازیل، ئەندرۆ بۆلارد، توێژەر لەو تاقیگەیە دەڵێت، دەركەوت ئەگەر لە بری دوو ژەمی تەواوی ڤاكسینەكە، نیو ژەم و دوای ئەوە ژەمێكی تەواو بە كەسەكان بدرێت، رێژەی پارێزی بۆ 90% بەرز دەبێتەوە، ئەوە لەوكاتەی كاریگەری هەردوو ڤاكسینی فایزەر/بایۆنتیك و مۆدێرنا بە رێژەی 90% و 95% بووە.\nبەپێی پۆلێنی سەركەوتوویی ڤاكسینەكان تا ئێستە، ڤاكسینی فایزەر/ بیۆنتیك دژ بە كۆرۆنا سەركەوتووترینە لە سێیەم قۆناغی تاقیكردنەوەكان، كاتێك دەركەوت كاریگەریی ڤاكسینەكە بۆ كەسانی سەرووی تەمەنی 65 ساڵ 94%یە ئەوەیش لای شارەزایان زۆر گرنگ بوو، دوای ئەوەی ڤاكسینی كۆمپانیای مۆدێرنا دێ كە كاریگەرییەكەی بە رێژەی 94.5%یە و دوای ئەوانیش ڤاكسینەكەی زانكۆی ئۆكسفۆرد دێت، لەوكاتەی ئەوەی گرنگە دەبێت هەر ڤاكسینێك دوو مەرجی سەرەكی تیادا بێتە دی، ئەوانیش كاریگەری دژ بە ڤایرۆسەكە و سەلامەتی بەكارهێنانە.


Diplomatic Magazine | دەستور لەخولی نوێی پەرلەمان دا\nعه‌دنان مه‌لا ساڵه‌ح\nماسته‌ر له‌یاساى گشتى\nنوسینی دەستوور پرسێکی هەستیاری نیشتمانی و پەیمانێکی کۆمەڵایەتیەو کوردستانیش وەک هەرێمێک بەپێی ماددەی ۱۲۰ دەستوری هەمیشەیی عێراق بۆ ساڵی ۲۰۰٥ لە چوارچێوەی عێراقی فیدڕاڵدا دەتوانێت خاوەن دەستووری تایبەت بە خۆی بێت، لەو دەستورەدا دەتوانێت جۆری سیستمی حکومڕانی دابەشکردنی دەسەڵات لە نێوان دام و دەزگاکانی دیاری بکات و ماف و ئازادییە کەسی مەدەنی و سیاسیەکان مسۆگەر بکات، دەتوانرێت ماددەیەک تەرخان بکرێت بۆ مەسەلەی مافی چارەی خۆنووسین و پێگەی یاسایی و ودەستووری هەرێمی پێ بتەوتربکرێت، لەڕێگەی دەستورەوە پایەکانی بەدامەزراوەییکردنی هەرێم ڕەنگڕێژبکرێت.\nجێی داخە لەساڵی ۲۰۰٥ ەوە دەستووری هەمیشەیی عێراق ئەومافەی داوە بە هەرێم و کاربەدەستانی ئەم وڵاتە ئاوا کەمتەرخەم بن لەئاست ئەو پرسەو دانانی دەستوریشیان بەدەردی هەموو ئەو کارانە بردووە\nساڵانێکە هەرێمی کوردستان لەبۆشایی بوونی دەستورێکدایە، گرفتی زۆری لەنێوان پەیوەندی خەڵک و دەسەڵاتە گشتیەکان و پەیوەندی نێوان خودی دەسەڵاتەکانی ناو هەرێم دروست کردووە.\nلەم ڕوانگەیەوە جێی خۆیەتی خولی نوێ پەرلەمان بەرنامەی دانانی دەستورێک بکاتە کاری لەپێشینەی خۆی، جێی داخە لەساڵی ۲۰۰٥ ەوە دەستووری هەمیشەیی عێراق ئەومافەی داوە بە هەرێم و کاربەدەستانی ئەم وڵاتە ئاوا کەمتەرخەم بن لەئاست ئەو پرسەو دانانی دەستوریشیان بەدەردی هەموو ئەو کارانە بردووە کە کراونەتە قوربانی بەرژەوەندی کەسی و حزبی.\nبەپێی یاسای ژمارە ۱۹ی ساڵی ۲۰۰٨ پرۆژە یاسای دەستووری هەرێم لەلایەن پەرلەمانی کوردستانەوە پەسەندکراو بڕیاری لەسەردرا\nبەپێی یاسای ژمارە ۱۹ی ساڵی ۲۰۰٨ پرۆژە یاسای دەستووری هەرێم لەلایەن پەرلەمانی کوردستانەوە پەسەندکراو بڕیاری لەسەردرا، پاش هەموارکردن لیژنەی بۆ پێکهێنرا بۆ پێداچوونەوە بە ماددەکان و نزیکەی ۳۰ ماددەشی پێداچوونەوەی پێداکرا.\nهەروەها لەماددەی(۲) ی یاسای ژمارە(۱۹)ی ساڵی ۲۰۱۳ تایبەت بە درێژکردنەوەی ویلایەتی سەرۆکی هەرێم ئاماژە بە هەموارکردنی پرۆژەی دەستووری هەرێمی کوردستان کراوە لەماوەیەکدا کە لە ۱۹ی ٨ی ۲۰۱٥ تێپەڕ نەبێت.\nلەمەسەلەی پرسی دەستووردا نابێت هیچ لایەنێکی سیاسی بیری لای ئەوەبێت کراسەکە پڕ بەباڵای ئەو بدورێت\nبەڵام دواتر دەرکەوتنی ململانێ و کێشەکان لەسەر پرسی هەڵبژاردنی سەرۆکایەتی هەرێم لیژنەکەی لەکارخست.\nلەمەسەلەی پرسی دەستووردا نابێت هیچ لایەنێکی سیاسی بیری لای ئەوەبێت کراسەکە پڕ بەباڵای ئەو بدورێت ،بەڵکو ئەمە پرسێکی نیشتمانیەو پەیڕەوی ناوخۆی حزبێک نیە تاوەکو بەگوێرەی بیرو ئایدیای لایەنێکی دیاری کراو دابڕێژرێتەوە!لەگەڵ ئەوەشدا بۆ دانانی دەستوور پێویستمان بەسازانی تەواوی لایەنەکانەو پێویستە لەخۆبوردوانەو دڵسۆزانە کار ئاسانی بۆ دانانی ئەو دەستوورە بکەن.\nبۆیە پێویستە پەرلەمانی نوێ دانان و پەسەندکردنی دەستورێک بکاتە پێشینەی کارەکانی کە لەگەڵ گیانی هاوچەرخ و سەردەم بگونجێ وسیستمێکی دیموکراسی و مەدەنی پەرلەمانی لەخۆ بگرێ وکوردستان لەبۆشایی دەستووری دەرباز بکات.


نارگیلە – Malame\nد. شه‌عبان مزوری 26 تشرینی دووه‌م، 2021\nپەیڤین جان، یێن ژ هەژی بەژن و باڵا هەر مرۆڤەکی، یێن لێکدای و ژێگرتی، ژ دەڤێ مەلاقان یێن دفرن. مرۆڤ یێ دبیتە ئامیرێ دەستێ مافیا ژ بۆ خودەوڵەمەندکرنێ و پارە کومڤەکرنێ و تێرخارنێ و گەریانێن جیهانی و مەلاق ژی یێ رۆژانە زرنایێ دژەنن و ئەو ژی وەک هەمی خەلکێ ڤی وەڵاتێ بێ ناڤونیشان یێن برسینە و قورینا دەنگێ زک و سەرێ وان یێن دچنە ئەسمانێ هەفتێ. خەلک ژ بۆ داخازکرنا مافێ خۆ هند ژ پارێزڤانێن دز و گەندەل و تاڵانکار و مافیایا ناترسن هندی ژ سیندخارنا ڤان مەزنە مەلاقا دترسن.\nمرۆڤێ کورد، ل سەر ئەردێ خۆ و لژێر دەستهەڵاتا خۆ یا کوردی هند یێ رەزیل بووی کو چ جاران دژمن نەشیانە هندە ڤی مللەتێ خۆرستی رەزیل بکەن. ئەڤرۆ بهایێ هەر تشتەکی یێ فڕی و خەلکێ بەلەنگاز ژی ژ نەچاری وەک بەقا یێ خۆ دگونجینن، حکومەتا ب ناڤ هەرێمێ نەشیایە کارەبێ و ئاڤێ و قوتابخانا بۆ وەڵاتیێن خۆ دابین بکەت و ژ بۆ چارەسەریێ ژی بهایێ کارەبێ و ئاڤێ ژی لسەر خەلکی یێ گرانکری و ئەو نیڤ موچێ هەیڤانە بەشێ ڤان پێدڤیان ناکەت، دگەل هندێ بهایێ کەلوپەلێن خارنێ و پارچێن عەردی و شوقەیان و باجێن هاتنوچوونێ و کارتێن موبایل و بەرێخودانا جادەیان و سڵاڤا هەڤالینیێ و ئوکسیژن و باران و بەفرێ ژی دانایە سەر ڤان بەلەنگازان و مشەختبوونێ ژی ب عەیبە بۆ مللەتی ل قەلەم ددەن.\nمەلاقێن ئەزمان حلی، برسیێن عاقلی و چاڤتاریێن ژیانێ زرنایێ دانن و هەر چ نەبیت ژ بینەران بن و چ دیتر نەکەن، ناڤا نەدانن پال خەلکی و وان ب کێشانا نارگیلێ و حەشیشێ و تریانکێ تاوانبار نەکەن ئەو کورێن ڤێ ئاخێنە و وان قوربانی داینە بۆ ڤی وەڵاتی و ئەڤرۆ ژ بەر هەوە و مەزنێن وە یێن د ڕێزا رەڤینێ دا.


کۆکردنەوەی ئاو لە ئیثیۆپیا کە دەکەوێتە قاڕەی ئەفریقا، کارێکی زۆر گرانە. گەیشتن بە نزیکترین سەرچاوەی ئاو پێویستی بە چەندین کاتژمێر هەیە. ئەم کارەش زۆربەی جار لە لایەن ژنەکانەوە ئەنجام دەدرێت، ئەو ژنانەی نەک تەنیا لە خوێندنگەکان دابڕاون بەڵکو لەسەر رێگایان بۆ هێنانی ئاو دووچاری دەستدرێژی سێکسی دەبنەوە. بە هەموو جۆرێک کۆتایی کارەکە مەترسیدارە، وە ئەو ئاوەی دەهێنرێت شیاوی خواردنەوە نییە و زیانبەخشە.\nبەڵام VittoriLab چارەسەرێکی بۆ ئەم کێشانە دۆزییەوە!\nVittoriLab تاقیگەیەکی دیزاینکردنی پێداویستی پیشەسازییە، دوای لێکۆڵینەوە و بەدواداچون بۆ کەیسەکان ئامێرو پێداویستی تایبەت دروست دەکەن. تاوەری ئاو کۆکردەنەوە دروست دەکەن لە ئیثیۆپیا بە ناویWarka Water Towers کە زیاتر لە داری وەرکا دەچێت، ئەم دارە تایبەتە بە ووڵاتی ئیثیۆپیا و بووەتە هۆی دروست بوون و کۆکردنەوەی کۆمەڵگا.\nتاوەرەکان لەلایەن چەند تەلارسازێکەوە دروست کراون بۆ کە بە سیستمێک کار دەکات بۆ کۆکردنەوەی ئاوی پاک راستەوخۆ لە هەوادا. تێچوی هەر تاوەرێک ٥٥٠ دۆلارە و لە چەند رۆژێکی کەمدا دەتوانرێت دروست بکرێت بە بەکار هێنانی کەل و پەلی ناوخۆی ناوچەکە. تاوەرەکان فابریکێکی کۆکردنەوەی شێ بەکار دەهێنن و دەتوانن تا رادەی ١٠٠ لیتر ئاوی پاک بۆ خواردنەوە لە رۆژێکدا کۆبکەنەوە.


تەقینەوە - Mehr News Agency\nئانادۆڵ هەواڵی دا؛\nبەرپرسێکی باڵای پەکەکە لە تورکیا دەستگیر کرا\nهێزه ئه‌منییه‌كان به‌رپرسی چالاكییه‌كانی پارتی كرێكارانی كوردستان (په‌كه‌كه)یان له توركیا ده‌ستگیركردووه.\nتەقینەوەی گاز لە ئەمریکا\nبە هۆی تەقینەوەی هێڵی بۆری گاز لە کێنتاکی ئەمریکا کەسێک کوژرا و ژمارەیەک بریندار بوون.\nبۆمب دانەریی لە کابۆل\nلە ڕووداوی بۆمب دانەریی و هێرشی چەکداران بۆ سەر نووسینگەی وەزارەتی ناوخۆی پێشووی ئەفغانستان لە کابۆل لانی کەم ۲ کەس کوژران و ۲۵ کەسی دیکەش بریندار بوون.\nمەرگی گەنجێکی سنەیی بە هۆی تەقینەوەی تانکەری با\nبەڕێوەبەری ئۆڕژانسی پێش نەخۆشخانەیی و بەڕێوەبەریی ڕووداوەکانی زانکۆی زانستی پزیشکی کوردستان وتی: بە هۆی تەقینەوەی دەزگایەلی کۆمپرۆسۆری با (تانکەری با) لە ناو ئاپاراتیەک لە سنە، گەنجێکی ٢٠ ساڵە گیانی لە دەست دا.\nتەقینەوە لە عەفرین برینداری لێکەوتەوە\nسەرچاوە میدیاییەکان لە تەقینەوەیەکی بەهێز لە شاری عەفرینی کوردستانی سووریا هەواڵیان دا.\nکۆگایەکی چەک و تەقەمەنی لە هەولێر تەقیەوە\nکۆگایەکی چەک و تەقەمەنی هێزەکانی زێرەڤانی لە نزیک گومرگی هەولێر لەسەر رێگەی هەولێر- موسڵ تەقیوەتەوە.\nهەواڵەکان باس لەوە دەکەن کە لە ئاکامی پێنج تەقینەوەی یەک لە دوای یەک لە لە شارەکانی قامشلۆ، عەفرین و حەسەکەی باکووری سووریا تا ئێستا ۱۵ کەس گیانیان لە دەستداوە و دەیان کەسیش بریندارن.\nتەقینەوە بەهێزەکانی کابۆل\nپێنج تەقینەوەی یەک لە دوای یەک دوێنێ لە کابۆل روویدا و ژمارەیەکی زۆر کوژراو و برینداری لێکەوتەوە.\nتەقاندنەوەی پردی جەنوا\nبەشێکی بەجێماو لە پردی شاری جەنوای ئیتالیا کە ساڵی رابردوو داڕما و بووە هۆی گیان لەدەستدانی ۴۳ کەس، بە تەقاندنەوەیەکی لە پێش پلانڕێژی کراو، بە تەواوەتی هەڵگیرا.\nدوایین وردەکاری تەقینەوەکانی کەرکووک\nشەوی رابردوو شەش تەقینەوە لە سەر ڕێگەى بەغداد لە کەرکووک ڕوویانداوە و زیاتر لە سەش هاووڵاتی کردە قوربانی.\nکاردانەوەی ئەمریکا بە تێکشکانی پاپۆڕە نەوتییەکانی ئیمارات و سعوودیە\nواشنتۆن هۆشداریی ڕۆژی هەینی خۆیی سەبارەت بە هاتوچۆی پاپۆڕە بازرگانییەکان لە ئاستی ناوچەکە لە کاردانەوە بە ڕووداوی بەندەری فوجەیرە دووپات کردەوە.\nهەشت تەقینەوە لە سریلانکا ۲۰۷ کوژراو و زیاتر لە ۴۰۰ برینداری لێکەوتەوە.\nپۆلیس دوایین زانیاری بڵاوکردەوە؛\n۶۰۷ کوژراو و بریندار ئاکامی ۸ تەقینەوە لە سریلانکا\nپۆلیسی سریلانکا لەبارەی هەشت تەقینەوەکانی شەوی ڕابردووی ئەم وڵاتە، وتی: تا ئێستا ۲۰۷ کەس کوژراون و سەدان کەسیش بریندارن.\nتەقینەوەی هوماری چەکی کیمیایی تیرۆریستەکان لە حەڵەب\nسەرچاوە ئاگادارەکان لە تەقینەوەی کارگەیەکی بەرهەم هێنانی چەکی کیمیایی تیرۆریستەکانی نوسرە لە دەڤەری حەڵەب هەواڵیان دا.\nرۆژێک بەر لە هەڵبژاردنەکانی شارەوانی تورکیا؛\nتەقینەوەی هاوکاتی بۆمب لە سێ شوێنی ئامەد\nرۆژێک بەر لە هەڵبژاردنەکانی شارەوانی تورکیا، ئامەد شایەدی تەقینەوەی بۆمب لە سێ شوێنی گەڕەکی سووری ئەو شارە بوو کە بە گوێرەی ڕاپۆرتەکان لە لایەن کەسانێکی نەناسراوە و بە شێوەی هاوکات ئەنجام دراوە.\nتەقینەوەی مین لە دەیرەزوور ۴۰ کوژراو وبرینداری لێکەوتەوە\nتەقینەوە مینی بەجێماو لە چەکدارانی داعش لە دەڤەری دەیرەزوور چەندین کوژراو وبرینداری لێکەوتەوە.\nچرکەی تەقینەوەی بۆمب لە نوێژی هەینی تاران ساڵی ۱۳۶۳\n۲۴ی ڕەشەمەی ساڵی ۱۳۶۳ ی هەتاوی گرووپی مونافقین بۆمبێکیان لە نوێژی هەینی تاران تەقاندەوە کە ژمارەیەک خەڵکی شەهید و دەیان کەسیشی بریندار کرد\nسێ تەقینەوە لە دۆنتسک\nمیدیاکانی ئۆکراین لە ڕوودانی سێ تەقینەوە لە دۆنتسک لە ڕۆژهەڵاتی ئۆکراین هەواڵیان دا.\nپەیامی فەرماندەی سوپای بەیتولموقەدەسی کوردستان؛\nوەڵامی نەتەوەی ئێران بە تیرۆریستەکان ڕووخێنەر دەبێت\nفەرماندەی سوپای بەیتولموقەدەسی کوردستان بە بڵاو کردنەوەی پەیامێک دوابەدوای ڕووداوی تیرۆریستی لە زاهدان، ڕایگەیاند : وەڵامی نەتەوەی ئێران بە تیرۆریستەکان ڕوخێنەر دەبێت.\nدوایین زانیاری لەسەر تەقینەوەی ئۆتۆمبیلی مامۆستایانی مەنبەج\nسەرچاوەکانی هەواڵی سووریا لە تەقینەوەیەک کە ئۆتۆمبیلی مامۆستایان لە شاری مەنبەجی کردبووە ئامانج، هەواڵیان دا.\nداعش بەرپرسیارێتی تەقینەوەکانی فیلیپینی لە ئەستۆ گرت\nگرووپی تیرۆریستی داعش بەرپرسیاریەتی تەقینەوەکانی ڕۆژی یەکشەمە لە کڵێسەیەکی کاتۆلیک لە فیلیپینی لە ئەستۆ گرت.\nتەقینەوەیەک لە نزیکیی کۆنسولخانەی ئەمریکا لە ژێنێڤ\nمیدیاکان لە تەقینەوەیەک لە نزیکیی کۆنسولخانەی ئەمریکا لە ژێنێڤ هەواڵیان دا.


سەربازانی عێراق و سەربازێکی سوپای ئەمریکا وەك بەشێك لە هاوپەیمانی نێودەوڵەتی دژی داعش لە بنکەی ئاسمانی کەی 1 دەسوڕێنەوە لە باکوری خۆرئاوای کەرکوك، لە 29 ئازار. [ئەحمەد روبەیعی/ئاژانسی فرانس پرێس]\nپشتیوانیی ئاسمانی دابینکراو لەلایەن هاوپەیمانی نێودەوڵەتیەوە لە چەند مانگی رابردوودا زۆر گرنگ بووە بۆ سەرکەوتنی ئۆپەراسیۆنەکانی سوپای عێراق بۆ دەرکردنی رێکخراوی "دەوڵەتی ئیسلامی" (داعش)، بەرپرسانی سەربازیی عێراق و شیکاروانان وتیان.\nوتیان لەکاتێکدا وڵاتەکە دەناڵێنێت بەدەست قەیرانێکی داراییەوە، پشتیوانیی هاوپەیمانان بۆ سوپای عێراق بۆتە هۆی بەردەوامیدان بە شەڕی دژی داعش بێ وەستان.\nلە مانگی تەمموزدا، فەرماندەیی ئۆپەراسیۆنە هاوبەشەکانی عێراق چەند هێرشێکی راگەیاند بە هەماهەنگی لەگەڵ هاوپەیمانی نێودەوڵەتی لەدژی پاشماوەکانی داعش لە دوورگەی بەیجی و پارێزگای سەلاحەدین.\nچەند ئۆپەراسیۆنێکی دیکە راگەیەندران لە چیاکانی مەخمور و قەرەچوغ لە خۆرئاوای نەینەوا و گردەکانی حەمرین لە خۆرائاوای ئەنبار.\nژمارەیەکی زۆر لە پاشماوەکانی داعش لەم هێرشانەدا کوژران، چەندین تونێڵ و حەشارگە روخێنران و چەندین چەك دەستیان بەسەردا گیرا.\nوتەبێژی فەرماندەیی ئۆپەراسیۆنە هاوبەشەکان، لیوا تەحسین خەفاجی بە دیارونای وت پشتیوانی ئاسمانی هاوپەیمانان و پاڵپشتی لۆجستی یارمەتی هێزەکانی عێراقی داوە پێشڕەویی بەرچاو بەدەستبهێنن دژی داعش لە چەند مانگی رابردوودا.\nئەمە پاڵپشتی سوپای عێراق و دەزگا ئەمنیەکانی کردووە لەکاتی هەڵمەتی سەربازیی بەردەوامی "پاڵەوانانی عێراق".\nهاوپەیمانی نێوده‌وڵه‌تی هاتۆتە ناوەوە\nبەرپرسێکی سەربازی لە فەرماندەیی ئۆپەراسیۆنەکانی نەینەوا لە باکور وتی لەکاتێکدا قەیرانی دارایی هەڕەشەیە بۆ سەر پشتیوانی دارایی دابینکراو بۆ ئۆپەراسیۆنەکانی سوپا کە داعش دەکەنە ئامانج، هاوپەیمانی نێوده‌وڵه‌تی هاتۆتە ناوەوە بۆ "لەخۆگرتنی تێچوونەکەی له‌جیاتی عێراقیەکان".\nئەو بەرپرسە سەربازییە بە دیارونای وت بە دابینکردنی پشتیوانی ئاسمانی بۆ هێزەکانی عێراق، هاوكاریی هاوپەیمانان هەفتانە ملیۆنان دۆلاری بۆ حکومەتی عێراق گه‌ڕاندۆته‌وه.\nوتی ئەو هێزانەی عێراق کە بەدوای پاشماوەکانی داعشەوەن لە ناوچەکانی وەك زومار، مەخمور، قەرەچوغ (لە قەزای مەخمور)، حوران و گردەکانی حەمرین لە ناوچەیەکی سەختدا کاردەکەن و پێویستیان بە پارێزگارییە.\nپسپۆڕه‌كی سەربازی، ئەحمەد حسێن خەفاجی، كه ئەندامێکی كۆمه‌ڵه‌ی سەربازانی کۆنی عێراقە، وتی هاوپەیمانی نێودەوڵەتی یارمەتی کەمکردنەوەی زیانی گیانیشی لەنێو سەربازانی عێراقدا داوە.\nبە دیارونای وت قەیرانی دارایی عێراقی ناچارکرد ئۆپەراسیۆنەکانی دژی داعش کەمبکاتەوە، بەڵام هاوپەیمانی نێوده‌وڵه‌تی هاتە ناوەوە بۆ پشتیوانیكردنی هێرشەکانی هێزی ئاسمانی عێراق بە بەکارهێنانی کۆپتەر یان فڕۆکەی جەنگی و یارمەتیدان بە دابینکردنی خەرجیەکان.\nخەفاجی وتی ئەم هێرشانە دەکرێت تێچوویان 250,000 دۆلار بێت لە رۆژێکدا، تەنانەت بەبێ حسابکردنی تێچووی جبەخانە و موشەکەکان.\nوتی پشتیوانی لە فڕۆکە جەنگیەکانی هاوپەیمانی نێودەوڵەتییەوە "بەشێوەیەکی بەرچاو ماوەی ئۆپەراسیۆنەکان و ئەرکەکانی سوپا کەمدەکاتەوە".\nوتیشی هێزی ئاسمانی ئەمریکا، كه وەك بەشێك لە هاوپەیمانی نێودەوڵەتی کاردەکات، "بەشداریی نەکرد لە بۆمبارانی پێگەکانی داعشدا، بەڵام یارمەتی چاودێریکردنی چالاکیەکانی تیرۆریستانی دا لەسەر سنووری سوریا و وێنەی گرنگی مانگی ئاسمانی دا بە عێراق".\nپروپاگەندەی ئێران شکست دەهێنێت\nتوێژەر ئەحمەد جەنابی لە ناوەندی نەهرەین بۆ توێژینەوە، وتی پروپاگەندەی بڵاوکراوە ئێرانیەکان لە عێراق کە خزمەت بە بەرژەوەندیەکانی میلیشیا عێراقیەکانی سەربە ئێران دەکەن، "شکستی هێناوە لە لێدان لە رۆڵی هاوپەیمانی نێودەوڵەتی لە عێراق".\nبە دیارونای وت: "بەشداریی هاوپەیمانی نێودەوڵەی لە ئۆپەراسیۆنەکانی سوپای عێراقدا زۆر گرنگ بووە."\nجەنابی وتی هێزەکانی هاوپەیمانی نێودەوڵەتی یارمەتی عێراقیان داوە بۆ "داخستنی بۆشاییە ئەمنیەکان و شیکارکردنی داتا لە چاودێریی ئاسمانیەوە و پاراستنی سنوور لەگەڵ سوریا و چاودێریکردنی جوڵەی ئەندامانی داعش".\nوتیشی کۆدەنگییه‌كی بەرفراوان لەنێو عێراقیەکاندا له‌سه‌ر هاوبەشیی عێراق لەگەڵ وڵاتانی هاوپەیمانی نێودەوڵەتیدا هه‌یه چونكه "ئاسایش و سەقامگیری دەهێنێت، کە دژی ئەو پروپاگەندانەیە کە میلیشیاکان بڵاویدەکەنەوە".\nوتی بەپێچەوانەوە میلیشیاکانی سه‌ربه فەرماندەی هێزی قودسی سوپای پاسدارانی شۆڕشی ئیسلامی ئێران، ئیسماعیل قائانی، "زۆرکەم دەستکەوتیان دەبێت" و تەنیا خزمەت بە هەڕەشەکردن لە ئاسایش و سەقامگیریی عێراق دەکەن.


به‌هۆى ره‌گه‌زپه‌رستییه‌وه زینیت، ماڵكۆم ده‌فرۆشێته‌وه\nدواى چه‌ند رۆژێك له كڕینى ماڵكۆمى به‌ڕازیلى له به‌رشه‌لۆنه‌ى ئیسپانى، یانه‌ى زینیت سان پترسبێرگى روسى ئه‌گه‌رى فرۆشتنه‌وه‌ى ئه‌و ئه‌ستێره به‌ڕازیلیه‌ى خستوه‌ته نێو پلانه‌كانیه‌وه.\nسه‌رچاوه‌كانى هه‌واڵى روسى بڵاویانكردوه‌ته‌وه، ماڵكۆم له‌یه‌كه‌م یارى یانه‌كه‌ى به‌شدارى كردوه، به‌ڵام هانده‌رانى یانه‌كه ناڕازى بوون له كڕینى ئه‌و یاریزانه به‌هۆى ئه‌وه‌ى ره‌شپێسته و لافیته‌یه‌كیان هه‌ڵواسیوه و لێیان نوسیوه "سوپاس بۆ ئیداره‌ى یانه‌كه بۆ وه‌فاى به‌رامبه‌ر كلتورى یانه‌كه".\nبه‌پێى سه‌رچاوه‌كان، لافیته‌كه تانه بووه له ئیداره‌ى زینیت و مه‌به‌ست له كلتورى یانه‌كه ئه‌وه‌یه، كه گرێبه‌ست له‌گه‌ڵ یاریزانى ره‌شپێست نه‌كرێت، هه‌روه‌ها ئه‌وانه‌ى لافیته‌كه‌یان به‌رزكردوه‌ته‌وه سورن له‌سه‌رئه‌وه‌ى ئه‌وان ره‌گه‌زپه‌رست نین.\nرونیشكراوه‌ته‌وه، ئیداره‌ى یانه روسییه‌كه بیرله‌وه‌ده‌كاته‌وه ئه‌و ئه‌ستێره‌یه‌ى له‌گواستنه‌وه‌كانى هاوینه‌ى داهاتودا بفرۆشێته‌وه ئه‌گه‌ر هاتوو په‌یوه‌ندییه‌كانى له‌گه‌ڵ هانده‌رانى یانه‌كه به‌ره‌و باشبون نه‌چو، چونكه هانده‌ران یاریزانه‌كه‌یان ناوێت.\nسه‌رچاوه‌كانى هه‌واڵ رونیشیانكردوه‌ته‌وه ئه‌و یاریزانه به‌ڕازیلییه له یاریگادا روبه‌ڕوى هوتافى ره‌گه‌زپه‌رستى بوه‌ته‌وه.\nماڵكۆم به‌رانبه‌ر 40 ملیۆن یورۆ و 5 ملیۆن یورۆى پاداشت له به‌رانبه‌ر به‌ده‌ستهێنانى ئه‌نجام، له به‌رشه‌لۆنه‌وه رویكرده یانه‌ى سان پترسبێرگى روسى.\nڤار دەهێنرێتە خولی نایابی عیراق\nئەفغانستان.. تالیبان خستنەخوارەوەی فڕۆكەیەكی ئەمریكی راگەیاند


لە كتێبێكی نوێدا چیرۆك و دراما ونبووەكانی دڵشاد مەریوانی بڵاو دەكرێنەوە\n:: AM:09:47:20/07/2019 \nسابیر رەشید لە كاركردن لە زنجیرە كتێبی "كتێبخانەی چیرۆكی كوردی" بەردەوامە و لە چوارەمین كاریدا كە تایبەتە بە چیرۆكەكانی دڵشاد مەریوانی، وێڕای بڵاوكردنەوەی لێكۆڵینەوەیەك لەسەر چیرۆكەكانی، چەند چیرۆك و درامایەكی ونكراوی مەریوانی بڵاو دەكاتەوە و لە "وشە" باس لە گرنگی ئەو كتێبە دەكات.\nلە درێژەی پڕۆژەی "كتێبخانەی چیرۆكی كوردی" كە ماوەیەكە سابیر رەشید نووسەر و چیرۆكنووس كاری لەسەر دەكات، كتێبی "دڵشاد مەریوانی.. نوێكاری چیرۆكی كوردی" بڵاو كرایەوە، هەڵبەتە دڵشاد مەریوانی كەسایەتییەكی فرەبەهرە بووە، چەندان بواری هونەری و ئەدەبی وەك شیعر و نواندن و وەرگێڕان دەركەوتووە، بەڵام لەم كتێبەدا تەنیا رۆشنایی دەخرێتە سەر چیرۆكەكانی مەریوانی.\nكتێبی "دڵشاد مەریوانی" لە 206 لاپەڕە پێكهاتووە، هەفتەی رابردوو لە هەولێر بڵاو كراوەتەوە، پێشتر زۆربەی لایەنەكانی هونەر و ئەدەبی دڵشاد مەریوانی قسەی لەسەر كراوە، بەڵام لەم كتێبە نوێیەدا تەنیا قسە لەسەر چیرۆكەكانی دەكرێ. رەنگە بگوترێت لەلایەن ئەدیب و رەخنەگرانی كورد باسی چیرۆكەكانی دڵشادیش كراوە، بەڵام خوێنەری ئەم كتێبە هەرزوو هەست بەوە دەكات سابیر رەشید هیچ یەكێك لەم بۆچوونانەی فەرامۆش نەكردووە، تەنانەت یەكێك لە ئەركەكانی ئەو لەم كتێبەدا ئەوەیە بۆچوونی نووسەران لەبارەی چیرۆكەكانی دڵشاد مەریوانی دەخاتەڕوو، ئەمەیش یەكێكە لە باسە سەرەكییەكانی كتێبەكە.\nبۆ ناساندن و دەرخستنی گرنگی ئەم كتێبە، دەبێ بە وردی ئاماژە بۆ ئەو ئەركە رۆشنبیری و ئەدەبییانە بكەین كە ئەم كتێبە ئەنجامی داوە. بەر لە هەموو شتێك سابیر رەشید لەم كتێبەدا كۆمەڵێك چیرۆك و درامای دڵشاد مەریوانی بڵاو كردووەتەوە كە تەنانەت لە كۆبەرهەمەكەی مەریوانیدا نەبوون.\nدوای پێشكەشكردن، بیبلۆگرافیایەك بۆ سەرجەم چیرۆكەكانی دڵشاد مەریوانی دروست دەكات كە بەپێی بیبلۆگرافیاكە مەریوانی 63 چیرۆكی بڵاو كردووەتەوە، جا هەندێكیش لە شێوەی كۆمەڵە چیرۆك و هەندێكی تریش دانە دانە لە رۆژنامە و گۆڤاری حەفتاكان و هەشتاكانی سەدەی رابردوو بڵاوی كردوونەتەوە.\nدوای خستەڕووی بیبلۆگرافیاكە، كتێبەكە چوار باسی سەرەكی لەخۆ دەگرێ. باسی یەكەم یەكێكە لە باسە گرنگ و نوێیەكان كە لەبارەی ئەدەبی دڵشاد مەریوانی بڵاو دەكرێتەوە. ناونیشانی ئەو باسە بریتییە لە "بیروڕای دڵشاد مەریوانی لەبارەی چیرۆكی كوردی بە گشتی و نوێكاری چیرۆكی كوردی"، لەم باسەدا ئێمە دیوێكی تری دڵشاد مەریوانیمان بۆ دەردەكەوێ، ئەویش بواری رەخنەیە.\nلەم باسەدا سابیر رەشید كۆمەڵێك بیروڕای مەریوانی لەبارەی چیرۆكی نوێی كورد كۆ كردووەتەوە. لە نووسینەكان دەردەكەوێ دڵشاد شارەزاییەكی وردی لەبارەی زاراوەكانی چیرۆكنووسی هەبووە، لە كۆمەڵێك نووسیندا تاوتوێی كردوون و ئاستی بەكارهێنانی هەریەكەیانی لە چیرۆكی كوردی هەڵسەنگاندووە، ئاماژەی بۆ كۆمەڵێك ئەزموون كردووە و تەنانەت رەخنەیشی گرتووە و یەكێك لەو كەسانەی كەوتووەتە بەر رەخنەكان، چیرۆكەكانی خۆیەتی.\nدڵشاد لەبارەی هەندێك لە چیرۆكەكانی دەنووسێ، دڵشاد محەمەد ئەمین ئەو مۆنتاجانەی كردوویەتی بەتایبەتی لە چیرۆكی "ماسی، تەور، فیووز" پێوەندییەكی دیالێكتیكی نییە بە جەوهەری باسەكەیەوە، بۆیە لە ناوەڕۆكدا چیرۆكەكە زیاتر بەرەو ناتۆرالیزمی رۆیشتووە و تەنیا ناسازی دژوارییەكانی دەرەوەی دەرخستووە.\nباسی دووەم بە ناوی "دڵشاد مەریوانی لە دیدی نووسەرانەوە" لە دووتوێی كتێبەكە دانراوە، سابیر رەشید تاوتوێی بۆچوونی ئەو ئەدیبانە دەكات كە پێشتر قسەیان لەسەر چیرۆكەكانی دڵشاد مەریوانی كردووە، لەوانە مارف خەزنەدار و حوسێن عارف و ئیبراهیم قادر و حەمەسەعید حەسەن و عەبدولڕەزاق بیمار و ئازاد حەمەسەعید و چەندان نووسەری تر.\nباسی سێیەم دیسان تایبەتە بە "نوێكاری ناونیشان لە چیرۆكەكانی دڵشاد مەریوانی"، لەم بەشەدا سابیر رەشید قسە لەسەر تەواوی ئەو ناونیشانانە دەكات كە دڵشاد مەریوانی بۆ چیرۆكەكانی بەكاری هێناون، هەڵبەتە بابەتی "ناونیشان" تەنیا وەك نموونەیەك وەرگیراوە لە نوێكاری چیرۆكەكانی دڵشاد مەریوانی.\nسابیر رەشید لەو بەشەدا ئەوە دەخاتە ڕوو، هەندێك لەو ناونیشانانەی دڵشاد مەریوانی بۆ چیرۆكەكانی داناون، ئاسایین و هەندێكیان شاعیری، هەروەها هەندێكیان بۆ خوێنەر سەرنجڕاكێش و فریودەرن، هەندێك سووریالی و باو نین، لە نموونەی "پێنج چاوی خوێناوی" و "خوێنی سپی". لەم بەشەدا سابیر رەشید ناونیشانی چیرۆكەكانی دڵشاد مەریوانی پۆلێن دەكات.\nلە باسی چوارەمدا بەشێوەیەكی گشتی باس لە نوێكاریی چیرۆكەكانی دڵشاد مەریوانی دەكرێت، لەم بەشەدا سابیر رەشید چەند چیرۆكێكی بە نموونە وەرگرتووە و تاوتوێیان دەكات. ئەوانیش بریتین لە چیرۆكەكانی "تاڤگەی تێزاب" و "محازەرەیەك دەربارەی كورتە چیرۆك و سۆوەت" و "گرەوی ئینجانەیەكی خڕ و یانزە گوڵ" و "قاڵۆنجە" و "سوور+ رەش: سەوز" و "بیركردنەوە بە دەنگی بەرز" و "پێنج چاوی خوێناوی" و چەندان چیرۆكی تر.\nسابیر رەشید تا ئێستە چەندان توێژینەوەی لەسەر چیرۆكی كوردی كردووە، لە وەڵامی چەند پرسیارێكی "وشە" باسی لەو پڕۆژەیە كرد كە چەندان ساڵە پێیەوە سەرقاڵە و بە "كتێبخانەی چیرۆكی كوردی" دەناسرێت، كتێبەكەی "دڵشاد مەریوانی"یش بەشێكە لە پڕۆژەكە.\nسابیر رەشید بە"وشە"ی گوت "كتێبخانەی چیرۆكی كوردی پڕۆژەیەكە مەبەستم لێی بەسەركردنەوە و بە ئەرشیڤكردن و بەرچاوخستنی چیرۆكنووسانی بە ئەزموون و نوێكار و رێچكەشكێنە، كە خۆیان چیرۆكەكانی خۆیان كۆ نەكردووەتەوە، من دەمەوێ لەرێی ئەم كتێبخانەیەوە بیانخەمە كتێبخانەی كوردی تا ببن بە سەرچاوە، چونكە ئەو سەرچاوانەی ئەوان بابەتەكانیان تیادا بڵاو كردووەتەوە، كەمتر ماون و دەست دەكەون".\n"یەكەم كارم بۆ لەتیف حامید و دووەمم بۆ سەدرەدین عارف و سێیەم بۆ ئەحمەد شاكەلی بوو، ئەوەتا چوارەم كاریشم بۆ دڵشاد مەریوانییە و هێشتا ئەو پڕۆژەیە بەردەوام دەبێ تا دەگاتە ئیحسان مستەفا هەولێری و هی تریش" رەشید وای گوت.\nسابیر رەشید لە كاتێكدا بایەخ بەو پڕۆژەیە دەدات، ژانری چیرۆك بەرەبەرە لە پاشەكشەدایە و تەنانەت لەناو گەنجاندا بایەخی پێ نادرێت، سابیر رەشید لە بەشێكی قسەكانی باسی لەم دیاردەیە كرد و هەوڵی دا بۆ "وشە" بە كورتی باس لە هۆكارەكانی بكات.\nسابیر رەشید گوتی، "هۆی بایەخنەدانی چیرۆكنووس بە ژانری چیرۆك بەر لە هەموو شتێك ئەوەیە كەناڵەكانی بڵاوكردنەوە زۆرن و ئێمە وەك جاران هەموویان نابینین، بۆیە تا ئێستەیش هەوڵی جوان هەن، بەڵام لە بەرانبەردا بزووتنەوەی رەخنەمان لاوازە و خوێندنەوە و لێكۆڵینەوە بۆ ئەو دەقانە نییە، یان هەیە و لاوازە و هێشتا لە حاڵەتی موجامەلەی یەكتردایە".\nسابیر رەشید باسی لە هۆی دووەم كرد و گوتی، "چیرۆكنووسان كەمتر وەك جاران روو لە نووسینی كورتەچیرۆك ناكەن، ئەمەیش دوو جۆرە، جۆرێكیان لەبەر نووسینی رۆمان دنیای چیرۆكیان فەرامۆش كردووە كە خۆیشم یەكێكم لەوان. جۆری دووەم ئەوانەن وشك بوونەتەوە و یان لەبەر دنیای فەیسبووك و سایتە ئەلیكترۆنییەكان وازیان لە ئەدەبی كاغەزی و بڵاوكردنەوە هێناوە، هۆكارێكی تریش ئەوەیە بڵاوكراوەی وەك رۆژنامە و گۆڤاری ئەدەبی زۆربەیان وەستاون، گرنگترین هۆكاریش كەمتەرخەمی هەندێك لە چیرۆكنووسەكانە بە بیانووی ئەوەی كەس نییە كتێبیان بۆ چاپ بكات یان كتێب نافرۆشرێ، زیاتر بایەخ بە رۆمان دەدەن، چونكە هەم لە فرۆشتنەوە باشترە لە چیرۆك و خوێنەران و رەخنەگرانیش زیاتر بایەخی پێ دەدەن".\nدواجار لە وەڵامی پرسیارەكانی "وشە" سابیر رەشیدی نووسەر و لێكۆڵەر هاتە سەر كتێبی "دڵشاد مەریوانی.. نوێكاری چیرۆكی كوردی" لەوبارەیەوە گوتی، "بۆچوونی من لەبارەی دڵشاد مەریوانی ئەوەیە ئەو كەسێكی فرەبەهرە بوو و لە هەموو ژانرە ئەدەبییەكاندا بە توانا بوو، بەتایبەتی لەبارەی چیرۆكنووسینەوە كە لەم كتێبەدا لە چیرۆكەكانی دوواوم، بۆ خوێنەرانم روون كردووەتەوە كە هەموو نووسینەكانی دڵشاد لەبارەی چیرۆكی كوردییەوە گرنگن و هەمیش وەك چیرۆكنووس، ئەو لە ناونیشانی نوێ رێچكەشكێن بوو، بۆیە بەشێكی لێكۆڵینەوەكەم تایبەت كردووە بە ناونیشانەكانی".\nسابیر رەشید لە دواین قسەی هاتە سەر گرنگی ئەو كتێبە نوێیە و گوتی، "ئەوەی گرنگە لەو كتێبەدا دۆزینەوەی 13 چیرۆكی دڵشاد مەریوانییە، چیرۆكی گرنگی ئەون، كەچی لە كۆبەرهەمەكەی دكتۆر ئازاد حەمەشەریف نین، ئەو كارەی من تەواوكەری كۆچیرۆكەكانی ئەون لەگەڵ بڵاَوكردنەوەی پێنج لە دراماكانی دڵشاد مەریوانی كە هەموو ئەو چیرۆك و درامایانە لەناو تەپوتۆزی رۆژنامە و گۆڤارە تۆز لێنیشتوو و رزیو و ونبووەكان دۆزراونەتەوە و بۆ توێژەر و خوێنەری زیرەك و بە ئەمەك وەك دیاری پێشكەشیان كراوە".


گەڕان بەدوای نەمریی.. لەئەفسانەی (میرمح)ی ئێزیدییەكاندا\nد.مەولود ئیبراهیم حەسەن\nفۆلكڵۆری ئێزیدییەكان بەشێكی گرنگی فۆلكڵۆری كوردیمانە، ئەو فۆلكلۆرە چۆن زۆر كۆنەو رەهەندێكی ئایینی هەیەو بە پیرۆزی سەیردەكرێن، خۆش ئەوەیە ئێزیدییەكان زمانی ئایینەكەیان كوردییە، ئەمە وای كردووە كە دەقە فۆلكڵۆریەكانیان بە كۆنترین و رەسەنترین و پیرۆزترین فۆلكڵۆری كوردی دەژمێردرێن .\nلەنێو ئەو فۆلكڵۆرە كۆنەی ئێزیدییەكان بیرۆكەی ( گەڕان بەدوای نەمریی)دا شوێنێكی تایبەتی هەیە، من تائێستا زیاتر لەچوار دەقی جیاو وەك یەك گەڕان بەدوای نەمریم لە فۆلكڵۆرو دەقە ئایینیەكانی ئێزیدییەكان دەسكەوتووە، جگە لەچەندین دەقی تر لە نێو ئەفسانەكانی كوردیدا.\nپێناسەی ئەفسانە: تائێستا سەدان پێناسە بۆ ئەفسانە كراوە، لەگەڵ ئەوەشدا هێشتا پێناسەی تر هەڵدەگرێ، ئەویش بەهۆی دەوڵەمەندیی ناوەرۆكی ئەفسانەوەیە. بەڵام، باشترین پێناسە بۆ ئەم ئەفسانەیە ئەوەیە :(ئەفسانە گرنگترین و بەرزترین و كۆنترین ئاستی بیركردنەوەی مرۆڤە).\nرەگەزەكانی ئەفسانە : ئەوەی كە ئەفسانە لەحەكایەتەكانی تر جیادەكاتەوە ئەو رەگەزانەن:\n١-پاڵەوانی ئەفسانەیی: میرمح كە هەزاران ساڵ تێدەپەڕی هەر گەنجەو پیرنابێ.\n٢-كەرەستەی ئەفسانەیی: داری خەتەر كە لەخۆوە بەرز دەبێتەوەو نزم دەبیتەوە.\n٣-شوێنی ئەفسانەیی: بەهەشتی پەریان كە لەم شوێنە دا كەس نامرێ .\n٤-كاتی ئەفسانەیی : هەزاران ساڵ تێدەپەڕی میرمح هەر گەنجەو هەستی پێناكات.\n٥-ڕووداوی ئەفسائە فسانەیی:پیربوون و مردنی میرمح پاش نەمانی سێوەكان .\n٦-بیرۆكەی ئەفسانەیی: گەڕان بەدوای نەمرییدا.\nگەڕان بەدوای نەمریی و هەمیشە گەنجی و پیرنەبوون و نەخۆش نەكوتن و تەمەندرێژیی، خواستێكی كۆنی مرۆڤەو مرۆڤ بەزۆر شیوە هەوڵی داوە ئەمانە بەدەست بێنێ، هەر بەهۆی ئەم هەوڵانەشە كە (ئێكسیری نەمریی و ئاوی نەمریی و نانی نەمریی و سێوی نەمریی و گیایی نەمریی و شوێنی نەمریی...هتد ) وەك هۆیەك بۆ نەمریی زۆر باس دەكرێن، كۆنترین دەقی نووسراوو بەردەستیش داستانی (گەڕانی گلگامشە بەدوای نەمریی دا) لەئەفسانەی سۆمەرییەكان. كە ئێستا ناوبانگێكی جیهانی هەیە. هەر ئەو دەقە كۆنە بووە بە نموونەی دەقەكانی نەمریی و دەقەكانی ترو بە دەقی گلگامش هەڵدەسەنگێندرێن . لەدەقی( میر مح) یش هەموو مەرج و قۆناغەكانی دەقی گەڕانی دروستی تێدایە.\nجۆرەكانی نەمریی: ئایینەكان هەر لەكۆنەوە بیرۆكەی نەمرییان لەخۆیان هه ڵگرتووەو هەر یەكەو بەشێوەیەك، كە زۆرتریننیان (نەمریی روح و نەفس) دەگرێتەوە ، بەڵام ئەوەی لەئەفسانەكاندا هاتووە ، بەدوای نەمریی جەستەیی دا دەگەڕێن، هەر بۆیە تائێستا سێ جۆر نەمریی دەسنیشان كراوە:\n٢-نەمریی گیانی روحی\nئەفسانەی میر مح : ئەفسانەیەكی یەكجار كۆنەو هێمای چەندین ئایینی كۆن و رابردووی لەخۆدا هەڵگرتووە ، ئێمە لێرە ناچینە ناو ئەو گەنگەشە نەبڕاوەییەی فەیلەسوفەكان و پیاونی ئایینەكان، چ ئەو فەیلەسوفانەی بیرۆكەی نەمریی رەتدەكەنەوە وەك ئەوەی دیڤید هیوم دەڵێ: ( ئەگەر مردن نەبوایە مرۆڤایەتی نەدەما!) و چ ئەو پیاوە ئایینیانەی بەجۆرێك لە جۆرەكان بڕوایان بەجۆرێك لەنەمریی هەیە، ئێمە لێرە تەنیا قسە لەنەمریی نێو ئەفسانەی میر مح دەكەین.\nهێما ئایینیەكان لەنێو دەقی میر مح دا:\nیەكەم : باوكی میر مح ، میر مح دەخاتە نێو كۆشكیكی تاریك بۆ ئەوەی هیچ لەبارەی خراپەو مردن نەزانێ، ئەمە بەلای ئێمەوە هێمای سەردەمی تاریكی وهیچ نەزانین و بێئاگایی وبیرنەكردنەوەی مرۆڤە لەمردن و نەمریی.\nدووەم: میرمح كە تیشكی خۆر دەبینێ دەیهەوێ بیگرێ و لەئەنجام دا دێتە دەرەوە لەكۆشكی تاریك و رۆژو رووناكایی دەبینێ و چاوی دەكرێتەوە، ئەمەش هێمایە بۆ سەردەمی ئایینی (خۆرپەرستی – میهرپەرستی) كە ئایینێكی كۆنەو سەردەمێكی زۆر زۆربەی رۆژهەڵات و جیهانی گرتبووەوە. هەر ناوێ میرمحیش بەڕای ئێمە لەبنەڕەتدا (میرمیهر) ە.\nسێیەم: سێ سێو كە پەریەكان دەیدەن بە میر مح وەختێ دەیەوێ بگەڕێتەوە ماڵی باوكی و دەڵێن ئەو سێوانە مەچووێنە، چۆن هەتا ئەو سێ سێوانەت لابێ نەدەمری و نە نەخۆش دەكەوێ و نە پیردەبی و هەمیشە بەگەنجی دەمێنیتەوە، بەڕای ئێمە ئەم سێ سێوە هێمای سێینەی زەردەشتیانە كە دەڵی: ( بیری چاك، گوفتاری چاك ، كرداری چاك) دیسان دەكرێ هێمای سێیینەی مەسیحیەت و هەتا رادەیەكیش یەهودییەت بێت (باوك و كوڕو گیانی قدوس)\nچوارەم: كە باوكی میر مح ، میرمح دەخاتە نێو كۆشكە تاریكەكە،( سەیداو ئاخوندی ) بۆ دێنێ بۆ ئەوەی فێری دەستوری ئایین و ژیانی بكەن، سەیداو ئاخوند زۆرتر هێمای پیاوی ئایینی موسلمانەتین، دیسان كە میر مح لەئەنجامی گەڕان بەدوای جێگایەك كە مردنی تێدا نەبێت دەگاتە ( بەهەشتی پەریان) بەهەشتی پەریانیش زۆرتر ڕەهەندێكی ئیسلامی هەیە.\nپێنجەم: بیرۆكەی گەڕان بەدوای نەمریی ، نەمریی بە جەستەو لەسەر دنیا، بیرۆكەی ئایینە كۆنەكانە ئەوانەی بڕوایان بە نەمریی خوداوەندەكان هەبوو، ئەو خوداوەندانەی وەك پاشا دەژیان ، كە میر محیش باوكی پاشا و خۆشی كوڕە پاشابوو، ئەمەش هێمایە بۆ دەسەڵاتداری و پاشایەتی و خوداوەندیە، لە كاتێكدا كە ئەفسانەكەش بۆ خۆی رەهەندێكی یەكجار كۆنی هەیە .\nگەڕانی میر مح بەدوای شوێنێك كەمردنی تێدا نەبێت\n- میر مح كە لەكۆشكە تاریكەكە دێتە دەرەوە جەنازەی مردووێك دەبینێ كە دەیبەن دەیشارنەوە، دەپرسێ ئەمە چیە ؟ دەڵێن ئەمە مرۆڤەو مردووە. دەپرسێ مردن چیە؟ دەڵێن: مردن ئەوەیە هەموو كەس دەبێ بمرێ! دەڵی منیش دەمرم؟ دەلێن بەڵێ ، میرمح دەڵی: من دەچمە جێگایەك مردنی لێ نەبێت! پێی دەڵێن: هیچ جێگایەك نیە كە مردنی لێ نەبێ . میر مح گوێ بەم قسەیە ناداو سەرههڵدەگرێ و دەڕوا.\n- لە یەكەم قۆناغ میر مح تووشی جوتیارێك هات كە جووتی دەكرد ، گوتی ها میرمح دەچیتە كوێ؟ گوتی دەچمە جێیەكی كە مردنی لێ نەبێت! گوتی میر مح هیچ جێگایەك نیە مردنی لێ نەبێت، وەرە مەڕۆ ئەو دەشتە بەرینە دەبینی كە من جووتی تێدا دەكەم، هەتا جووتەكە تەواو نەبیت من نامرم ، ئەوا خەتی ئەخیریم ماوە، پاش ئەو خەتە جووتە من دەمرم تۆش من بخە قەبرەوەوبا رووم لەڕۆژێ بێت وئەوسا بڕۆ. جوتیار دوا خەتی جووتی كردو گیانی سپارد. میرمح جوتیارەكەی خستە گۆڕو رۆیشت.\n- لەقۆناغی دووەم تووشی سیمرخ هات ، سیمرخ گوتی: میر مح دەچیتە كوێ ؟ گوتی دەچمە جێگایەكی مردنی لێ نەبێت! سیمرخ گوتی ئەو جێگایە نیە وەرە تۆ ئەم دۆڵە دەبینی پڕ بوو لە (گاڕس- زوڕات-دەرە) هەر رۆژی دەنكێكم دەخواردو بەمە تەمەنی خۆم درێژكرد، ئێستاش یەك دەنكم ماوەو دەمرم، تۆش من بشارەوەو بڕۆ..، میرمح سیمرخیشی لەگۆڕناو ڕۆیشت .\n- میرمح رۆیشت و تووشی (بەهەشتی پەریان) هات، پەری ئەویان بردە بەهەشتی و میرمح ئەمەی بەدڵ بوو، یەكی لە پەریەكان بە میر محی گوت : تەنیا سەر ئەو دارە مەكەوە خەتەرە. میر مح هەزاران ساڵ لەو بەهەشتە هەر بەگەنجی مایەوە، نەپیردەبوو نە نەخۆش دەكەوت و نە دەمرد، نەك هەر بۆ خۆی هەتا ئەسپ و تاژیەكەشی چۆن بوون هەروا مابوونەوە.\n- میر مح رۆژێك سەر ئەو دارەكەوت كە لێی قەدەغە كرابوو، دار بەرزبووەوە بەرز بووە و هەتا میر مح وڵات و شاری خۆی لێ دەركەوت ، كەوتە بیری دایك و باوك و كەسوكارو وڵاتی ، دار نزم بووەو میر مح هاتە خوارەوەو دەستی بەگریان كرد. پەری هاتن گوتیان بۆ دەگرێی ، دیارە سەر ئەو دارە كەوتوووی ؟ گوتی دەچم سەرێك لە دایك و باوكم دەدەم. گوتیان هەزاران ساڵ بەسەر باوك و دایكتدا رابردووەو ئێستا كەسیان نەماوە . میرمح پێداگری كردو گوتی هەر دەچمەوە. پەریەكان سێ سێویان دایێ و گوتیان ئەو سێوانە نەدۆڕێنی، هەتا ئەو سێوانەت لابێ نامری.\n- میرمح سواری ئەسپ بوو رۆیشت تا گەیشتەوە شاری خۆی ، چوو لە بەردەرگای ماڵی پاشا راوەستاو بانگی خولامانی كرد ، كەس بە دەنگیەوە نەهات! پرسی ئەوە دایك و باوكم لەكوێن بۆ نایەنە پێشوازیم؟ كەس ئەوی نەناسیەوە، پاشا سەرسام بوو هیچ تێنەگەیشت و بەدوای پیرێكی دنیادیدەی نارد ، پیرە هات و بەسەرهاتی میر محی پرسی ، گوتی : لە حەقایەتان دەگێڕنەوە كە كاتی خۆی كوڕە پاشایەك لەمردن هەڵاتوەو بەدوای جێگایەك داگەڕا كە مردنی تێدا نەبێت، دیارە ئەمە ئەو لاوەیە. میر مح كەكەس نەیناسیەوە بەناچاری گەڕاو بۆ بە هەشتی پەریان .\n- لەڕێگا پیرێك هاتە پێش میر مح و گوتی: لاوۆ بۆنی سێو دێت من كچەكەم زۆر نەخۆشە، كەوتمە بەختی تۆ سێوێكم بدەرێ، بەڵكو كچەكەم چاك بێتەوە، میرمح سێوێكی دایێ، یەكسەر پیری لێ بەدەركەوت كەمێكی تر رۆیشت پیرە خۆی گۆڕی و گوتی :لاوچاك منداڵەكەم نەخۆشە داوای سێو دەكات، بۆنی سێوت لا دێت، سێوێكم بدەرێ با منداڵەكەم نەمری، میر مح سكی پێی سووتاو سێوێكی دایە ئەویش، ئەم جارە میر مح یەكجار پیرتر بوو، جارێكی تر پیرە خۆی گۆڕی كردو دیسان گوتی: كوڕەكەم نەخۆشەو داوای سێو دەكات، چاكەیەكم لەگەڵ بكەو سێوێكم بدەرێ، ئەوكاتە میر مح نزیكی بەهەشتی پەریان بوو، پەری هاواریان كرد میر مح نەیدەیتێ ..میرمح گوێی هیچی نەدەبیست، سێوی سێیەمیشی دایە پیرە، هەر ئەوەندە بێ سێو مایەوە، یەكسەر مرد. ئەو مردو ئەسپ و تاژیەكەشی گیانیان لەدستدا. پەری هاتن میر محیان خستە گۆڕ.\nیەكەم : جوتیار گوتی هەتا كێڵانی ئەو زەویە مابێت من نامرم، لەگەڵ دوا خەتە جووت جوتیار گیانی سپارد. كاركردن هۆیەكە بۆ تەمەندرێژی.\nدووەم : سیمرخ گوتی ئەم دۆڵە پڕە لە گاڕس – دەرەیە، من هەر رۆژ دەنكێكی دەخۆم و تەمەنی خۆم بەم گاڕسە درێژكردووە، ئێستا دوا دەنكم لەدەم دایە، بیخۆم دەمرم. خواردن هۆیەكە بۆ تەمەندرێژی.\nسێیەم : میر مح هەتا سێوەكانی پێ بوو نەدەمرد، لەگەڵ نەمانی هەر سێوێك میرمح پیرو پیرتر دەبوو، تا لەگەڵ نەمانی دوا سێو ئەویش گیانی سپارد.\nئەم ئەفسانەیە چیمان پێ دەڵێ؟\nیەكەم: بیرۆكەی ترسان لەمردن و گەڕان بەدوای نەمریی دا زۆر كۆنە.\nدووەم: چەند هۆیەك هەن تەمەندرێژ دەكەن:\nأ-كاركردن و زەوی كێڵان\nب- خواردنی گاڕس – دەرە\nسێیەم : شوێنێك هەیە بەناوی بەهەشتی پەریان كەمردنی لێ نیە!\nچوارەم: سێو هەیە كە هەتا ئەو سێوانەت لابێت نامرێ .\nپێنجەم : بەزەیی مرۆڤ خاڵی لاوازییەتی، كە بووە هۆی لە دەستدانی سێوەكان بۆ میر مح.\nشەشەم : مردن بەشی مرۆڤەو هەرچی بكات دواجار دەبێ بمرێ.\nحەوتەم: بەهەشتی پەریان هێمایە بۆ بەهەشتی ئایینەكانی زەردەشتی و یەهودیەت و مەسیحیەت و ئایینی ئسلام ، كە لەو دنیا ژیان تییدا هەمیشەییە.\nهەشتەم: لە ئەفسانەی میرمح وەك گلگامش دەركەوت مرۆڤ بەجەستە ناتوانێ نەمربێ.\nبازنەی سەرەتاو ئەنجام:\n١- ترسی باوك بۆ مردنی كوڕەكەی خستنیە نێو كۆشكێكی تاریك.\n٢- بینینی تیشكی خۆرو خۆری ئاسمان.\n٣- بینینی جەنازەو ترسان لەمردن.\n٤- گەڕان بەدوای شوێنێك مردنی لێ نەبێت.\n٦- ئامۆژگاری جوتیارو سیمرخ.\n٧- گەیشتن بە بەهەشتی پەریان كە مردنی لێ نیە.\n٨- ئامۆژگاری لەچوونە سەر داری خەتەر.\n٩- تێپەڕینی هەزاران ساڵ.\n١٠- چوونە سەر داری قەدەغەو بینینی شارو ماڵی خۆی.\n١١- بڕیاری گەڕانەوە.\n١٢- وەرگرتنی سێوو ئامۆژگاری.\n١٣- گەیشتنە شارو كەس نایناسێتەوە.\n١٤- پەشیمان بوونەوەو بڕیای گەڕانەوە.\n١٥- دۆڕاندنی سێوەكان بەهۆی سۆزی مرۆڤبوون.\nدوا وشە : وەك لەسەرەتا گوتمان بەهۆی كۆنی فۆلكڵۆرو كلتورو ئایینی ئێزیدییەكان و كوردی بوونی زمانی ئایینەكەیان، ئەفسانەیەكی زۆرو گرنگیان هەیە، ئەو ئەفسانەو فۆلكڵۆرە شایانی كۆكردنەوەو لێكۆڵینەوەی وردو زانستییە، ئەگەر ئەمە بكرێ دەستمان بەزۆر بیرۆكەی فەڵسەفی و ئایینی یەكجار كۆنی كورد رادەگات و دەبێتە هۆی دەوڵەمەندی زیاتری كلتورەكەمان، چۆن ئەفسانەی ئێمە هیچی لەئەفسانە ناسراوەكانی جیهان كەمتر نیە.


"كورد داوای پشكی خۆی لە قه‌رزی ئاژانسه نێوده‌وڵه‌تییه‌كان و یوئێن دەکات"\nFRI, 22 JAN 2021 02:43 Erbil, GMT +3\nSAT, 21 NOV 2020 18:52 | KDP.info\nهەولێر-KDP.info- هێشتا ڕێككه‌وتنی سیاسیی له‌سه‌ر نه‌كراوه، به‌ڵام هه‌رێمی كوردستان ورده‌كاریی لیستێكی ئاماده كردووه بۆ ئه‌و پارانه‌ی كه له‌لایه‌ن ڕێكخراوه نێوده‌وڵه‌تییه‌كان و ئاژانسه‌كانی نه‌ته‌وه یه‌كگرتووه‌كانه‌وه ده‌درێت به عێراق و دەبێ پشكی كوردستانیشی لێ بدرێت، ئێستا به‌دواداچوون ده‌كرێت و بڕیاره شاندێك بچێته به‌غدا"\nجیا له‌و بوودجە‌ی كه وه‌ك پێویست له به‌غداوه نادرێت به هه‌رێمی كوردستان، به‌تایبه‌ت بۆ مووچه‌ی فه‌رمانبه‌ران، كه‌چی به‌غدا ئه‌و پاره‌ش نادات به هه‌رێمی كوردستان كه وه‌ك قه‌رز، یان وه‌ك كۆمه‌ك له‌لایه‌ن ڕێكخراوه‌كانی كۆمه‌ڵگای نێوده‌وڵه‌تییەوە ده‌درێت به حكوومه‌تی عێراق، ئه‌م بڕه‌پاره‌یه به مه‌رجێك دراوه به عێراق كه به‌سه‌ر هه‌موو عێراقییه‌كاندا دابه‌ش بكرێت، به‌ڵام بەپێی به‌دواداچوونی ماڵپه‌ڕی فه‌رمیی پارتی دیموكراتی كوردستان، له‌و پاره‌یه هیچ بڕێك نه‌دراوه به كوردستان، بۆ نموونه پاره‌ی تایبه‌ت به په‌ره‌پێدانی دامه‌زراوه ئه‌منییه‌كانی عێراق كه له‌لایه‌ن ئه‌مه‌ریكا و هاوپه‌یمانانه‌وه دراوه و پاره‌ی تایبه‌ت به په‌ره‌پێدانی پارێزگاكان و ئاوه‌دانكردنه‌وه‌ی عێراق له‌لایه‌ن ڕێكخراوه جیهانییه‌كانه‌وه دراوه به عێراق و هیچ بڕه‌پاره‌یه‌ك نه‌دراوه به كوردستان، ئه‌وه‌ی كه زیاتر جه‌ختی له‌سه‌ر كراوه‌ته‌وه ئه‌و 320 ملیار دیناره بووه کە مانگانه له به‌غداوه هاتووه، ئه‌ویش به‌پێی ڕێككه‌وتنی هه‌ولێر و به‌غدا بووه بۆ ساڵی 2019 و دواتر درێژ كرایه‌وه بۆ ساڵی 2020، به‌ده‌ر له‌وه ئه‌وی دیكه كه بوودجە‌ی هاوكاری بووه بۆ عێراق هه‌ر قسه‌ی له‌سه‌ر نه‌كراوه، له كاتێكدا كوردستان له هاتنی چه‌ك و بوودجە‌ی سیادی له ساڵانی 2008 بۆ 2014 له به‌غداوه غه‌دری لێ كراوه، به‌شێكی زۆری بوودجە‌ی كوردستان به پاساوی ده‌رهێنانی بوودجە‌ی سیادی، له %17 و بۆ كه‌متر له %10 نێردراوه، به‌پێی زانیاریی ماڵپه‌ڕی فه‌رمیی پارتی دیموكراتی كوردستان، له هه‌رێمی كوردستانه‌وه لێژنه دروست كراوه بۆ هه‌ڵسه‌نگاندن بۆ ئه‌و پاره‌ی هی كوردستانه و له به‌غداوه نه‌دراوه، وه‌ك بوودجە‌كانی هاوكاری و ئاژانسه‌كانی نه‌ته‌وه یه‌كگرتووه‌كان، زاگرۆس فه‌تاح، بریكاری وه‌زیری پلاندانان، بۆ ماڵپه‌ڕی فه‌رمیی پارتی دیموكراتی كوردستان گوتی: "ئه‌مه ده‌مێنێته‌وه سه‌ر ڕێككه‌وتنی سیاسی و ده‌بێ شاندی سیاسی له كوردستانه‌وه ڕێككه‌وتن له‌گه‌ڵ به‌غدا بكات بۆ كۆی ئه‌و پارانه‌ی چ وه‌ك قه‌رز، یان وه‌ك هاوكاریی نێوده‌وڵه‌تی ده‌درێته عێراق، به‌شی هه‌رێمی كوردستانیشی لێ بدرێت، هەردوو حكوومەتی هەرێمی كوردستان و حكوومەتی عێراقی فیدڕاڵیش لەپێناو بەرژەوەندیی گشتی و تێپەڕبوونی دۆخەكە پلان و بەرنامە و پڕۆژەی هاوبەشیان هەیە، گەیشتن بە تەكامولی ئابوورییش پێویستی بە پتەوكردنی پەوەندییەكان هەیە، وابزانم بوونی ئیرادە و نییەتی باشی حكوومەتی هەرێمی كوردستان بۆ چارەسەركردنی كێشەكان و پتەوكردنی پەیوەندییەكان هاندەر بووە بۆ نزیكبوونەوەی هەردوو حكوومەتی هەرێم و عێراق، ئێستاش هەندێك هاوكاریی نێودەوڵەتی هەیە كە پێشكەش بە حكوومەتی عێراق دەكرێت، بەتایبەتی لەلایەن بانكی نێودەوڵەتی و ئاژانسەكانی نەتەوە یەكگرتووەكان و دامەزراوەكانی دیكەی نێودەوڵەتییەوە، لە ساڵانی ڕابردوو پشكی هەرێمی كوردستان كەمتر دراوە، ئێمە وەكو وەزارەتی پلاندانی حكوومەتی هەرێمی كوردستان ئێستا لە گفتوگۆداین لەگەڵ وەزارەتی پلاندانانی عێراق، بۆ ئەوەی پشكی هەرێمی كوردستان لە هاوكارییە نێودەوڵەتییەكان زیاتر بدرێت و ئێمەش لەو هاوكارییانە سوودمەند بین، بەتایبەتی كە ئێستا بەرنامەیەك هەیە كە سندووقی پەرەپێدانی كۆمه‌ڵایه‌تیی پێ دەڵێن كە 260 ملیۆن دۆلاری بۆ تەرخان كراوە، لەو بڕە پارەیەش 30 ملیۆن دۆلاری بەر هەرێمی كوردستان دەكەوێت و، دابەشی سەر پارێزگاكانی هەرێمی دەكەین، ڕاستە ئەم بڕە پارەیە كەمە، بەڵام دەمانەوێت بۆ پڕۆژە بچووكەكان سوودی لێ وەربگرین، بەتایبەتی بۆ ئاوەدانكردنەوەی گوندەكانی كوردستان".\nبه‌پێی به‌دواداچوونی ماڵپه‌ڕی فه‌رمیی پارتی دیموكراتی كوردستان، ته‌واوی بووژانه‌وه و په‌ره‌پێدانی بوودجە‌ی پارێزگاكانی كوردستان، له‌لایه‌ن حكوومه‌تی هه‌رێمی كوردستانه‌وه بووه، له به‌غداوه ئه‌و پاره‌ی كه ده‌بوو وه‌ك په‌ره‌پێدانی پارێزگاكان بدرابایه ئه‌ویش نه‌دراوه، سه‌ره‌نجام حكوومه‌ت خۆی پرۆژه‌كانی له ئه‌ستۆ گرتووه، بریكاری وه‌زیری پلاندانان، زیاتر له‌و بارەیەوه قسه ده‌كات و ده‌ڵێت: "به‌داخه‌وه ئه‌وه‌ی پێی ده‌گوترێت بوودجە‌ی په‌ره‌پێدانی پارێزگاكان ساڵانێكی زۆره له به‌غداوه بۆ كوردستان نه‌هاتووه، ئه‌وه‌ی كراوه له حكوومه‌تی هه‌رێمی كوردستانه‌وه بووه و خۆمان له‌سه‌ر بوودجە‌ی خۆمان كردوومانه، حكوومەتی بەهێز تەنیا وەزارەت و دامودەزگای بەهێز نییە، بەڵكو كەرتێكی تایبەتی بەهێزیشە، كە لە خزمەتی هاووڵاتیان و كەمكردنەوەی بارگرانی بێت لەسەر شانی حكوومەت، لەسەر ئەم فەلسەفە ئابوورییە كابینەی نۆیەمی حكوومەتی هەرێمی كوردستان گرنگیی بە كەرتی تایبەت و وەبەرهێنان داوە، ئێستا دەستەی وەبەرهێنانی كوردستان بە عەقڵییەتێكی نوێ و ئامانج و ئاراستەیەكی نوێ كارەكان دەكات، ئەوەتا لەلایەك زیاتر گرنگی بە پڕۆژەكانی جۆراوجۆركردنی كەرتی ئابووری و هەمەچەشنكردنی سێكتەرەكان دەدات، لەلایەكی دیكەوە پڕۆژەیاسایەكی نوێی وەبەرهێنانی ئامادە كردووە و هەمواری یاسا كۆنەكەی كردووەتەوە، ئێمەش وەكو وەزارەتی پلاندانانی حكوومەتی هەرێمی كوردستان و زۆربەی وەزارەتەكانی دیكە ڕاوبۆچوونی خۆمان لەسەر ڕەشنووسی ئەو پڕۆژەیاسا نوێیەی وەبەرهێنان داوە، لەم كابینەیەشدا هەماهەنگییەكی باش لە نێوان دەستەی وەبەرهێنان و وەزارەتەكانی حکوومەتی هەرێمی كوردستان، بەتایبەتی لەگەڵ وەزارەتی پلاندانان هەیە، لە داهاتووشدا ئەو هەماهەنگییە باشتر دەكەین، لە داهاتوویەكی نزیكیشدا گۆڕانكارییەكی نەوعی و گرنگ لەسەر ئاستی وەبەرهێنان لە هەرێمی كوردستاندا دەبینین. لە لایەكی دیكەوە، لەم كابینەیەدا جگە لەوەی بەم قەیرانە داراییە جیاوازی لە ئەنجامدانی پڕۆژە لە نێوان پارێزگاكانیشدا نەكراوە، بە شێوەیەكی گشتی خەرجیی پڕۆژەكان لە كابینەی نۆیەمی حکوومەتی هەرێمی كوردستان لەسەر ئاستی وەزارەت و پارێزگاكان بەم شێوەیە بووە:\nیه‌كه‌م: پارێزگای هەولێر 119 پڕۆژە بە خەرجیی 64 ملیار دینار كە 31%ی كۆی گشتیی پارەكەیە.\nدووه‌م: پارێزگای سلێمانی بە ئیدارەی گەرمیان و ڕاپەڕینەوە (223) پڕۆژە بە خەرجیی 82.9 ملیار دینار كە 40%ی كۆی گشتیی پارەكەیە.\nسێیه‌م: لە پارێزگای دهۆك (35) پڕۆژە بە خەرجیی 55.4 كە 25%ی كۆی گشتیی پارەكەیە.\nچواره‌م: لە پارێزگای هەڵەبجە (35) پڕۆژە بە خەرجیی 8.1 كە 4%ی كۆی گشتیی پارەكەیە .\nكۆی گشتیی پڕۆژەكان 412 پڕۆژەیە بە خەرجیی 207 ملیار دینار .\nهه‌رێمی كوردستان له ئاستی په‌رله‌مانی عێراق ڕه‌نگ بێت وه‌ك پێویست باسی له‌و پارانه نه‌كردبێت كه وه‌ك هاوكاری ده‌درێته عێراق، بۆچوونێك هه‌یه یان له‌به‌ر ئه‌وه‌ی كه كورد كه‌مینه‌یه له په‌رله‌مانی عێراق، یان نه‌توانراوه وه‌ك پێویست داوای ئه‌و مافه بكرێت، له هه‌مان كاتدا تیمی كوردستان له‌ناو حكوومه‌تی عێراقیش ڕه‌نگه ئه‌مه‌یان وه‌ك پێویست به‌هه‌ند وه‌رنه‌گرتبێت، هه‌ر له‌م بارەیەوه، د. به‌شیر حه‌داد، جێگری سه‌رۆكی ئه‌نجوومه‌نی نوێنه‌رانی عێراق، بۆ ماڵپه‌ڕی فه‌رمیی پارتی دیموكراتی كوردستان، گوتی: "به یاسا و به ده‌ستوور بێت، ده‌بێ حكوومه‌تی عێراق پاره‌ی ئه‌و ڕێكخرا و ئاژانس و ناوه‌ندانه بداته كوردستان كه وه‌ك هاوكاری ده‌درێنه عێراق، به‌ڵام تا ئێستا زۆربه‌ی ئه‌و یارمه‌تی و قه‌رزانه نه‌دراوه به كوردستان". له‌باره‌ی قه‌باره‌ی ئه‌و هاوكارییانه‌وە د. حه‌داد ده‌ڵێت: "ئه‌و هاوكارییانه به‌پێی ڕێژه‌ی بوودجە‌ی كوردستان دێت، ئه‌گه‌ر بوودجە‌ی كوردستان له عێراقدا  %17 بێت، یان %14 بێت، ڕێككه‌وتنی له‌سه‌ر ده‌كرێت، ده‌بێت به‌و ڕێژه‌یه پاره‌ی هاوكاری بۆ عێراق بدرێته كوردستان، بۆ نموونه ئه‌گه‌ر بوودجە‌ی كوردستان %17 بێت له به‌غداوه ده‌بێت %17 پشكی ئه‌و پاره‌شی بۆ بێت كه له ناوه‌نده جیهانییه‌كانه‌وه وه‌ك هاوكاری ده‌درێته عێراق".\nرایشیگه‌یاند: ئه‌و بوودجە‌ی بۆ مووچه‌ی فه‌رمانبه‌ران ڕێككه‌وتنی له‌سه‌ر كراوه، به‌غدا ئه‌گه‌ر ئه‌وه بدات تا بوودجە‌ی 2021 په‌سه‌ند ده‌كرێت كافییه، به‌ڵام ئه‌مه گرفتمان هه‌یه به‌غدا ئه‌و به‌شه‌ش نادات، بۆیه ده‌بێت ڕێككه‌وتنی سیاسی بكرێت، بۆ بوودجە‌ی 2021ی عێراق و گرنگه شاندی سیاسی و هونه‌ری كوردستان به‌زووترین كات له‌گه‌ڵ به‌غدا بگه‌نه ڕێككه‌وتن و له‌و بارەیە‌وه شاندێكی سیاسی ده‌چێته به‌غدا، به‌ڵام كاته‌كه‌ی دیار نییه و بڕیاره ڕێككه‌وتنی گرنگ بكرێت".\nهه‌رله‌م بارەیەوه، سه‌عد خالید، وه‌زیری پێشووی هه‌رێم بۆ كاروباری حكوومه‌ت و په‌رله‌مان بۆ ماڵپه‌ڕی فه‌رمیی پارتی دیموكراتی كوردستان گوتی: "زوڵمێكی گه‌وره‌یه له دانیشتووانی هه‌رێمی كوردستان ده‌كرێت كه هه‌موو ئه‌و پرسانه‌ی په‌یوه‌ندییان به قه‌رزی نێوده‌وڵه‌تی و هاوكارییه‌كانی ئاژانسی نه‌ته‌وه یه‌كگرتووه‌كان هه‌یه بۆ عێراق، به‌پێی ده‌ستوور ده‌بێت به‌شی هه‌رێمی كوردستان بدرێت، سبه‌ی عێراق ئه‌و قه‌رزه ده‌داته‌وه پاره‌كه له كۆی گشتیی عێراق ده‌ڕوات به هه‌رێمی كوردستانیشه‌وه، ده‌بێت قه‌رز وه‌رده‌گیرێت بۆ پرسی وه‌به‌رهێنان، مووچه، یان په‌ره‌پێدانی پارێزگاكان، چۆن هاووڵاتییه‌كی پارێزگای به‌سره لێی سودمه‌ند ده‌بێت، ئاواش ده‌بێت هاووڵاتییه‌كی كوردستان لێی سوودمه‌ند بێت، به‌داخه‌وه چۆن تا ئێستا به‌و عه‌قڵییه‌ته‌ی مه‌ركه‌زی مافی كوردستان پێشێل ده‌كرێت و مافه‌كانی كوردستان نادرێت، ئه‌وه‌ش یه‌كێكه له هه‌مان ئه‌و سیاسه‌ته كه نایانه‌وێت هاوكارییه نێوده‌وڵه‌تییه‌كان بدرێته كوردستان، ده‌بێت عێراق ته‌جاوزی عه‌قڵیه‌تی كۆن بكات و جۆرێك له ئارامیی سیاسی دروست بكه‌ن، بگه‌ڕێنه‌وه بۆ سیاسه‌تی (شه‌راكه‌ت و ته‌وافوق و ته‌وازون)، ده‌بێت هه‌رێمی كوردستان وه‌ك باقیی ناوچه‌كانی دیكه ئه‌و هاوكارییانه‌ی بۆ بگه‌ڕێته‌وه.\nگوتیشی: "پێش بڕینی بوودجە‌ی كوردستان یانی 2014 ئه‌وكاته نووری مالیكی، سه‌رۆكایه‌تیی حكوومه‌تی ده‌كرد، من بیرم دێت، ساڵانه كه بوودجە‌ی كوردستان ده‌هات ڕێژه‌یه‌كی زۆری لێ گل ده‌درایه‌وه، به‌ناوی پاره‌ی سیاده و حاكمه، كوردستانیش بێبه‌ش ده‌بوو له ئه‌و بوودجانه هیچ پاره‌یه‌ك بۆ پێشمه‌رگه و وه‌زاره‌تی ناوخۆ نه‌ده‌هات، ئه‌مه غه‌در بوو، ئه‌گه‌ر جاران %17ی بوودجە‌مان هه‌بووبێت قه‌د به فیعلی نه‌ده‌گه‌یشته %11 و ئاخر جار %10 بوو كه به‌غدا ناردی".\nرایشیگه‌یاند: ئه‌م سیاسه‌ته له قازانجی هیچ لایه‌نێك نه‌بوو، عێراقی خسته سه‌ر لێواری مه‌ترسی، حكوومه‌تی فیدرالی ئه‌گه‌ر به یه‌ك چاو سه‌یری هاووڵاتییان بكات، ده‌بێت به‌پێی ئه‌و مافانه‌ی هه‌مانه پشكمان هه‌بێت، خۆتان ده‌زانن هێزی پێشمه‌رگه‌ی كوردستان به‌شێكه له دامه‌زراوه‌ی ئه‌منیی عێراق، كاریگه‌ریی زۆر هه‌بوو له شه‌ڕی داعش، له‌و ناوچانه‌ی سوپای عێراق چۆڵی كرد پێشمه‌رگه ئه‌و بۆشاییه‌ی پڕ كرده‌وه، ئه‌وه به خوێن پارێزگاریی لێ كرد، كه‌چی ئه‌و كۆمه‌ك و هاوكارییانه‌ی ئه‌هاتن بۆ به‌غدا نه‌ده‌درا به كوردستان, ئه‌وان ڕێگه‌یان نه‌ده‌دا هێزی پێشمه‌رگه‌ی كوردستان فیدراكاری بكات، بۆ خاكی كوردستان كه به‌شێكه له خاكی عێراق، بۆیه ئه‌گه‌ر ئه‌وان خۆشه‌هیدكردنمان پێ ڕه‌وا نه‌بینن چۆن ماف و ئیمتیازات به‌ڕه‌وا ده‌بینن.\nڕاپۆرتی شیكار و به‌دواداچوون، كارزان سه‌باح هه‌ورامی


شه‌ش ھه‌زار داعش له عیراقدان\nلێپرسراوێكی باڵای حه‌شدی شه‌عبی ھۆشداریدا له بوونی نزیكه‌ی شه‌ش ھه‌زار تیرۆرست له ناوچه جیاوازه‌كانی عیراقداو داواشده‌كات له‌ڕێی ھه‌ماھه‌نگی له‌گه‌ڵ ھێزه ئه‌منییه‌كان، كار بۆ له‌ناوبردنی پاشماوه‌كانی داعش بكرێت.\nئه‌بو مه‌ھدی موھه‌ندیس جێگری سه‌رۆكی ده‌سته‌ی حه‌شدی شه‌عبی، له چاوپێكه‌وتنێكدا رایگه‌یاندوه: دوابه‌دوای راگه‌یاندنی سه‌ركه‌وتنی یه‌كجاری به‌سه‌ر تیرۆرستاندا، حكومه‌تی عیراق نه‌یتوانیوه وه‌ك پێویست كار بۆ له‌ناوبردنی پاشماوه‌كانی داعش بكات، كه ئه‌مه‌ش وایكردووه له ئێستادا نزیكه‌ی شه‌ش ھه‌زار تیرۆرست، ھه‌ڕه‌شه له سه‌ر ژیانی ھاووڵاتییان دروست بكه‌ن، به‌پێویستیشی زانی له‌م قۆناغه‌دا، ھه‌ماھه‌نگی ته‌واو له‌نێوان سوپاو پۆلیس و حه‌شدی شه‌عبیدا ھه‌بێت، به ئامانجی له‌ناوبردنی شانه نووستوه‌كانی داعش له‌عیراقدا.\nوتیشی: سه‌رھه‌ڵدانی قه‌یرانی سیاسی و رێكنه‌كه‌وتنی لایه‌نه‌كان له‌سه‌ر كابینه‌ی داھاتووی حكومه‌ت، ھۆكارێكی تره بۆ سه‌رھه‌ڵدانه‌وه‌ی شانه نووستووه‌كانی داعش له پارێزگاكانی ئه‌نبارو دیاله‌و نه‌ینه‌واو چه‌ند ناوچه‌یه‌كی تری عیراق.


کەجەکە: بۆ ڕۆژئاوای کوردستان هەستنە سەرپێ\nکەجەکە: بۆ ڕۆژئاوای کوردستان هەستنە سەرپێ\nهاوسەرۆکایەتی کۆنسەی بەڕێوەبەریی کەجەکە ڕاگەیاندراوێکی بڵاوکردەوە، ناڕەزایی دەربڕی بەرانبەر رێککەوتنی نێوان ئەمریکا – تورکیا و ڕووسیا - تورکیا، ئاماژەی بەوەشکردووە کە ئیرادەی گەلی کورد لەبەرچاو نەگیراوە.\nدەقی ڕاگەیەندراوەکە بەـ شیوەیە:\nئەو ڕێککەوتنانەی قەبوڵ ناکرێن، ئەنجام دران\n"ئەو یاری و پیلانگێڕییانەی لە دژی گەلانی باکور و ڕۆژهەلاتی سوریا دەکرێن بەردەوامن، سەرەتا ڕێککەوتن لەگەڵ ئەمریکا و ئێستاش لەگەڵ ڕووسیا کرا، ئیرادەی گەلی کورد لەبەرچاو نەگیراوە، قەبوڵ ناکرێت. ئەوەش لە سیاسەتێکی بێئەخلاقی و بێویژدانی سەرچاوەی گرتووە، ئەوانەی سود بە دەوڵەتی تورک دەگەیەنن لەدژی کورد، چ ئەمریکا، ڕووسیا و دەوڵەتانی دیکە، کورد دەکەنە قوربانی بەرژەوەندییەکانی خۆیان، ئەوانەی کە دەیانەوێت کورد لەناو ببەن، بەو واتایە دێت کە دەوڵەتی تورکیان خستووەتە شوێنی کورد.\nئەوانەی دەبنە هاوکاری قڕکردنی کورد\nکورد و گەلی باکور و ڕۆژهەڵاتی سوریا، لە ڕۆژهەڵاتی ناوەڕاست سیستەمێکی کۆمەڵایەتی، سیاسی، دیموکراتیک و ئاشتیانە و ئارامی لە ڕۆژهەڵاتی ناوەڕاست دروست کردبوو، وێڕای ئەوەش هێرشیان کرد، بە کراوەیی نیشانی دەدات ڕووبەڕووی دوژمنێکی چۆنن، ئەوەش سەرچاوەکەی دوژمنایەتی دەوڵەتی تورکە لەدژی کورد، پەسەندکردنی ئەو دوژمنایەتییەی دەوڵەتی تورک بۆ سەر کورد، چەپەڵترین بێئەخلاقی سیاسی مێژووی جیهانە، ئەوانەی ئەو بێئەخلاقییە سیاسی و هاوکاری قڕکردنی کورد دەکات، دەبنە هاوکاری قڕکرنی کورد، ئەمریکا، ڕووسیا، هەموو ئەو هێزانەی هاوکاری دەوڵەتی تورک دەکەن بۆ قرکردنی کورد، لە لایەن مرۆڤایەتی و مێژووەوە دادگایی دەکرێن".\nسڵاو لە هەموو ئەو گەلانەی ٢ی تشرینی دووەم پشتیوانی دەکەن\nهەموو مرۆڤایەتی و ڕای گشتی دیموکراتیک، بینیان هێرشی قڕکەر دەکرێنە سەر گەلی کورد، بۆیە هەم لە دژی هێرشە قڕکەرەکانی دەوڵەتی تورک و ئەوانەی بوونە هاوکاری ئەو هێرشانە ڕژانە ناو شەقامەکان، ئەو ڕاپەڕینەش لە ٢ی تشرینی دووەم لە هەموو جیهان بەڕێوەدەچێت، لەبەرئەوە سڵاو لە هەموو گەل و هێزە دیموکراتیکەکان دەکەین کە لە ٢ی تشرینی دووەم بۆ پشتیوانی شۆڕشی ڕۆژئاوا و باکوری ڕۆژهەڵاتی سوریا دەرژێنە ناو شەقامەکان، ئەو تێکۆشانە قارەمانانەی گەلی کورد دەیکات، هەروا هەستانەسەر پێی مرۆڤایەتی، بەدڵنیاییەوە دەوڵەتی تورک و هاوکارەکانی دەڕووخێنێت.\nرێککەوتنی ئەمریکا- تورکیا پیلانگێڕییەکە ترەمپی ڕزگار کردووە\nرێککەوتنی ئەمریکا-تورکیا، پلانگێڕییەکە سەرۆکی ئەمریکا ڕزگار دەکات، هەروەها پیلانگێڕییەکە لەدژی گەلی کورد و گەلانی باکور و ڕۆژهەڵاتی سوریا، وەستاندنی بەرخۆدانی قەسەدە کە پاڵپشتی گەلانی جیهانی بۆ دروست ببوو، ڕێککەوتنی ڕووسیا و تورکیا دوژمنایەتی دەوڵەتی تورکی لەدژی کورد بەکارهێنا بۆ ئەوەی شۆڕشی ڕۆژئاوا پاکتاو بکات و سیستمی دیموکراتیک و ئازاد لەناو ببات، کورد و گەلانی باکوری ڕۆژهەڵاتی سوریا لەسەر بنەمای ڕیککەوتنی دیموکراتیک دەیانویست سوریایەکی دیموکرات بونیاد بنێن، ڕووسیا بە سیاسەتەکەی خۆی دەوڵەتی تورکی دوژمنی کورد و گەلانی سوریا بۆ خستنی سوریا بەکار دەهێنێت، وەک چۆن لە عەفرین ڕێگەی بە قڕکردنی کورد دا، ئێستاش یارییە چەپەڵەکانی لە باکور و ڕۆژهەڵاتی سوریاش بەردەوام دەکات.\nدەبێت بەرخۆدانێکی مێژوویی ڕابەرایەتی بکرێت\nمومکین نییە گەلی کورد و گەلانی باکور و ڕۆژهەڵاتی سوریا بستێکی خاکەکەیان بدەنە دەوڵەتی تورکی داگیرکەر و قڕکەر، بەو مانایەی لەسەر سنووری دەوڵەتی تورک دەورییەی ڕووسیان هەروەها دوورخستنەوەی قەسەدە لە سنوور و دەرکردنی لە باکور و ڕۆژهەڵاتی سوریا بە کراوەیی دیارە کە ئەوەش مایەی قەبوڵکردن نییە، خۆی خۆبەڕێوەبەری باکور و ڕۆژهەڵاتی سوریا رێگەی دابوو لە هێڵی سنوور سوپای سوریا و ڕووسیا دەورییەی هاوبەشیان هەبێت، هەروەها لە دەرەوەی ئەو سیستمە سیاسییەی لە باکور و ڕۆژهەڵاتی سوریا، هەروەها ڕۆڵی قەسەدە لە ڕێگەی کۆبوونەوەکان دیار و ڕوون بوون، لەو لایەنەوە پێویستە گەلی باکور و ڕۆژهەڵاتی سوریا و قەسەدە کە هێزی پاراستنیانە ڕێبەرایەتی بەرخۆدانێکی مێژووی بکات، بە کورتی، سەپاندنەکانی ڕووسیا و سوریا بۆسەر گەلی باکور و ڕۆژهەڵاتی سوریاو هەڕەشەکانی دەوڵەتی تورک دەیانەوێت پەسەندی بکەن، بە بەرخۆدانێک وەڵام بدرێتەوە.\nدەبێت ڕووسیا و سوریا سود لەوە وەرنەگرن\nرووسیا و ئەو سوریایەی کە هەیە، بۆ ئەوەی هەموو کێشەکان لە سوریا چارەسەر بکات و کۆتایی بە داگیرکەری تورک بێنێت لە سوریا، ئینجا بە ڕێگەیەکی دیموکراتیک لەگەڵ گەلی کورد و گەلانی باکور و ڕۆژهەڵاتی سوریا لەسەر بنەمای چەند ڕێککەوتنێک کە سوریا لە داگیرکاریی ڕزگار بکات، مومکینە، دەبێت دەوڵەتی ڕووسیا و سوریا سوود لەو ڕەفتارە باشەی گەلی کورد و گەلانی باکور و ڕۆژهەڵاتی سوریا وەرنەگرێت، ڕێزی مافەکانی گەلی کورد و گەلانی باکور و ڕۆژهەلاتی سوریا بگرێت، لەسەر بنەمای دیموکراتی لە بابەتی یەکڕیزیی سوریا بکاتە هەڵیکی مێژوویی، گەلی کورد و گەلانی باکور و ڕۆژهەڵاتی سوریا ئەو هەلەیان ڕەخساندووە، ئەو هەلە مێژووییە کە ڕێککەوتنەکانی تورکیا پەسەند نەکات و ڕووخاندنی تورکیای باکور و ڕۆژهەڵاتی سوریا خراوەتە بۆسەوە.\nبەرخۆدانێک کە قوربانییەکان بخەنە بەرچاوان\nدەبێت گەلی کورد و گەلانی ڕۆژهەڵاتی سوریا هەموو سەپاندنێک پەسەند نەکەن و بە بەرخۆدان و پاڵپشتی گەلانی جیهانەوە ڕەتی بکەنەوە، لەدژی سەپاندنی هەبوونی دۆخێکی سیاسی کە ئەو دەستکەوتانەی بە بەرخۆدان دەردەکەون نیشان بدرێن، لە حەقیقەتی کورد و ڕۆژهەڵاتی ناوەڕاستدا تاوەکو بەرخۆدانێکی بە قوربانی نەخەنە بەرچاویان، مومکین نییە کە هیچ دەستکەوتێک وەدەست بێت. لەو بوارەوە بۆ کورد دۆخێکی مێژووییە کە دەرفەتەکانی سەرکەوتنی گەورە بەدەست بهێنێت و ئەو دۆخە سیاسیە بە ڕاستی بگرێتە دەست و تاوتوێ بکات. هەموو یاریی و پلانگێڕییەکان بە بەرخۆدان پووچەڵ بکاتەوە؛ بە پاڵپشتی کورد و گەلانی باکور و ڕۆژهەڵاتی سوریا و هەموو مرۆڤایەتی گەورە دەبێت و سەردەکەوێت. دۆخی سیاسی و ئەو هەلانەی بە بەرخۆدانی گەلی کورد و گەلانی باکور و ڕۆژهەڵاتی سوریا خستوەتەڕوو، بە کراوەیی دیاریکراوە و کە بە بەرخۆدان سەردەکەوێت، لەسەر ئەو بنەمایە لە تێکۆشانی گەلی کورد و گەلانی باکور و ڕۆژهەڵاتی سوریا سەرکەوتن دەخوازین.\nبۆ ڕۆژئاوا هەستنە سەر پێ\nدەبێت لە ٢ی تشرینی دووەم لەسەر بانگەوازی"بۆ ڕۆژئاوا هەستنە سەر پێ"سەرتاسەری گەلی کورد دۆست و مرۆڤایەتی دیموکراتیک ئەو ڕۆژە بکەنە ڕۆژی تێکشکاندنی قڕکەران و سەرخستنی گەلان."


سزای دو ساڵ و نیو زیندانیکردن بەسەر باشاک دەمیرتاش سەپێنرا – Esta News\nسزای دو ساڵ و نیو زیندانیکردن بەسەر باشاک دەمیرتاش سەپێنرا\nرۆژنامەی جمهوریەتی تورکیا بڵاویکردەوە، باشاک دەمیرتاش، هاوسەری سەڵاحەدین دەمیرتاش هاوسەرۆکی پێشوتری هەدەپە بە تۆمەتی ساختەکاری لە راپۆرتی پزیشکیدا سزای زیندانی دو ساڵ و نیوی بەسەردا سەپێندراوە و نوێنەری پەرلەمانی ئەوروپاش رایگەیاند، “سزادانەکە بەهۆی هەڵەیەکی راپۆرتی پزیشکییەوە بوە و مەبەستێکی سیاسی لە پشتەوەیە”.\nپارێزەرەکانی باشاک دەمیرتاشی تەمەن 44 ساڵان، هاوسەری سەڵاحەدین دەمیرتاش رایانگەیاند، ئەو سزایەی بەسەر باشاکدا سەپێنراوە بەهۆی هەڵەوە بوە لە راپۆرتێکی پزیشکیدا کە لە ساڵی 2015 لەلایەن پزیشکێکی شاری دیاربەکرەوە نوسراوە.\nناچۆ سانچێز ئامۆر، نوێنەری پەرلەمانی ئەوروپا لەبارەی دەرکردنی سزای زیندانیکردن بۆ باشا دەمیرتاش رایگەیاند، “سزادانەکە بەهۆی هەڵەیەکی راپۆرتی پزیشکییەوە بوە و مەبەستێکی سیاسی لە پشتەوەیە\nئاماژەی بەوەشکردوە، “زیندانیکردنی بۆ دو ساڵ و نیو بەهۆی هەڵەیەکی نوسینەوە لە راپۆرتێکی پزیشکیدا شتێکی مەترسیدارە، ئەمە بابەتێکی سیاسییە و ئەمە پێوانەکردنی نیگەرانیە سەبارەت بە دۆخی دادوەری لە تورکیادا”.\nباشاک دەمیرتاش لە ئێستادا ئازادە و چاوەڕوانی بڕیاری دادگا دەکات، پارێزەرەکانیشی جەخت دەکەنەوە لەوەی کە هەڵەیەک لە نوسینی رۆژی راپۆرتەکەدا هەیە.\nدەمیرتاش ساڵی 2007 لەسەر لیستی پارتی کۆمەڵگای دیموکراتیک (DTP) وەکو نوێنەری پارێزگای ئامەد بوەتە ئەندامی پەرلەمانی تورکیا و لەدوای قەدەغەکردنی دەتەپە لەلایەن دادگای دەستوری تورکیاوە، ساڵی 2010 بوەتە ھاوسەرۆکی پارتی ئاشتی و دیموکراسی (BDP)، دواتر بوە بەھاوسەرۆکی پارتی دیموکراتی گەلان (ھەدەپە)\nلە 4ی تشرینی یەکەمی 2016، لەلایەن حکومەتی تورکیاوە لەگەڵ فیگەن یوکسەکداغ و بەشێک لە ئەندام پەرلەمانەکانی ھەدەپە بەتۆمەتی پەیوەندی لەگەڵ پەکەکەدا دەستگیرکراو تاوەکو ئێستاش لە زینداندایە


کوردیپێدیا - سی و یەکی ئاب 1996\n📖 سی و یەکی ئاب 1996 | پۆل: کورتەباس | زمانی بابەت: 🏳 کوردیی ناوەڕاست\nسی و یەکی ئاب 1996\nبیرەوەریەکانی مستەفا چاوڕەش \nسی و یەکی ئاب\nپارتی لەگەڵ حکومەت ڕێک کەوتن. پەلاماری شاری هەولێریان دا و گرتیان، پاش شکانی هێزەکانی یەکێتی و ئەوەی ڕووی دا، هەموویان هاتنە دەرەوەی شاری هەولێر. ڕۆژبەڕۆژیش شەڕ گەرمتر دەبوو و هەموو لایەکی دەگرتەوه. من له و سنوورەی لای خۆمان سەرپەرشتیی هەموو هێزەکانم دەکرد لە سەنگاوەوە تاکو دوکان. ئه و هێزەی لەبەردەستمدا بوون، دامنان. زیاتر مەبەستم بوو بەرەی چەمچەماڵ بەهێز بکەم. هەموو شەوێک هێزێکی باشم دەنارد بۆ بەردەم سەربازگەکەی بانی مەقان. دەترساین حکومەت لەوێشەوە هێرش بەره و سلێمانی بهێنێ. لەناو خەڵکیدا باس دەکرا.\nلەسەر جادەی سلێمانی-چەمچەماڵ لای کارخانەی گەچی تەکیە و لە شیوە سوور لەبەر هێرشی تانک و ناقیله بە شۆڤڵ دوو ساتری گەورەم هەڵکەند. هەموو شەوێک حکومەت بۆ سەرلێشێواندن دەبابەکانی دەجوڵاند، وامان دەزانی هێرش دەهێنێ، بەڵام هیچ نەدەکرد، تەنیا بۆ شپرزەکردنی ئێمە بوو، منیش هێزم دابەش دەکرد بەسەر ئه و جێگەیانەی لام باش بووبێ و ئەقڵم پێ شکابێ، بەڵام هەر نەهاتن.\nوردەوردە هێزەکانی پارتی بەره و کۆیه پێشڕەوییان دەکرد. پاش چەند ڕۆژێک جوابیان هێنا کۆیە گیرا. من لای خۆمەوە دەربەندی بازیانم لە هەردوو بەری جادەوە قایم کرد. مام ڕۆستەم و هاشم و هێزێکم لەگەڵیان نارد بۆ دوکان. بەڵام وەزعی نەفسیی پێشمەرگە خراپ بوو و هیلاک بووبوون. لە شار دەرکرابوون، من بڕوام نەدەکرد کۆیە بگیرێ، هەیبەت سوڵتان جێگەی شەڕه و ئەگەر بشگیرێت، بەشەڕی چەند ڕۆژە دەگیرێت، بڕوام نەدەکرد به و خێراییە بگەنە دوکان، لە دوکانیش شەڕیان لەگەڵ نەکرا. ئه و کوڕەی لەسەر بێسیمەکە بوو لە مەڵبەند، بانگم کرد و وتم ئەگەر هێزەکانی پارتی گەیشتنە دوکان، ئاگادارم بکە.\nهەندێک ئیحتیاتم کرد. هەرچی نامە و بەڵگەنامەی گرنگ بوو لەگەڵ هەندێک جیهازی مەڵبەند ناردمەوە بۆ سلێمانی و لە جێگەیەکی ئەمین هەڵمگرتن، پیاو دەبێ حسابی هەموو ئەگەرێک بکات بۆ هەر شتێک بێتە پێشەوە.\nئه و شەوە له تەکیە بووین. هێز دەهات و هێز دەڕۆیشت. ئەوەی سەر بێسیمەکە هات و وتی دوکان گیرا، پارتی گەیشتنە دوکان. منیش خۆم و پێشمەرگەکانی لەگەڵ خۆم بوون، خۆمان کۆ کردەوە لەولاشەوە عادل نادرم به هێزێکەوە ناردبوو بۆ لای سەنگاو، بەڕێوەبەری ناحیەی ئاغجەلەر هات و ڕۆیشت. منیش تەکیەم چۆڵ کرد بەره و تاسڵوجە، چوومە بارەگای هێزە سەربازییەکانی سکرتاریەت لە تاسڵوجە، لەوێ خۆم شت. هەندێک هێزم نارد بۆ لای کارگەی قیرەکە و کارخانەی چیمەنتۆی کەلەوانان تا بەرزاییەکان بگرن به و خەیاڵەی بەرەنگاری دەکەین. بەڵام خوایە کەس تووشی شکان نەبێ، چونکی لە هەموو شەڕی دنیادا هەروابووە، لەناو کوردیشدا زیاتر دەبێ بە ڕاکەڕاکە و بەرنامە تێک دەچێ.\nلە سکرتاریەتی تاسڵوجەش عەدەد جهازەکە هات و وتی لە قەڵاچوالان بارەگا و ئەوراق دەسوتێنن کاک هاشم مام عەلی لەوێ بوو، هەندێکیشیان تەقاندۆتەوە. زۆر ناخۆش بوو، پیاو بڕوای نەدەکرد، ئیتر منیش سواربووم بەره و سلێمانی. کە وەزعەکە بەم شێوەیەی ڕووی داوە، منداڵەکانیشم لەگەڵ خزمەکانی شار ڕۆیشتبوون بەره و سنوور، هاتبوون بەدوایان بەره و پێنجوین.\nگەیشتمە چواڕریانی سەرچنار، دۆشکایەکم بینی بەجێیان هێشتبوو، منداڵێکی لەسەر بوو دەیخولاندەوە. من نەمزانیبوو منداڵەکانم ڕۆیشتوون، سەیارەیەکم نارد منداڵەکانم لەگەڵ خۆیان بهێنن بۆ ئەزمڕ. کە هاتنەوە، وتیان ڕۆیشتوون. ئه و بەرنامەیەی من بۆم دانابوون جێبەجێیان نەکردبوو، ئێمەش ملی ڕێگەمان گرت بەره و ئەزمڕ، کە چووینە سەرشاخ، لەگەڵ ئەوانەی ناردبووم بۆ ماڵەوە، هەموو یەکمان گرتەوه. بە نائومێدی لەسەر ئەزمڕەوە تەماشای ناو شارم دەکرد، ئێمە چیمان کردووە، چۆن کاتی خۆی سەداممان لە شار دەرکردووە، ئێستاش خۆمان لە شار یەکتر دەرئەکەین. لەسەر شاخی ئەزمڕیش خەڵکی زۆری لێبوو پەیتاپەیتاش خەڵکی دەهات، ئەوانەی یەکێتی بوون و لە خۆیان دەترسان، لە سەرێکی تریشەوە چونکی لە هەولێر حکومەتیان لەگەڵ بووە، لە ترسی حکومەت نەک هەر یەکێتی، خەڵکی تریش دەهات. ڕۆژێکی هەتا بڵێیت ناخۆش بوو، پیاو چاوەڕوانی ئەوەی نەدەکرد، پاش ئەم هەموو ماڵوێرانییە چیمان چنییە‌وە. شۆڕبووینەوە بۆ قەڵاچوالان، کە گەیشتینە قەڵاچوالان، دوکەڵ و ئاگر لە هەندێک ژوور هەڵدەستا، دیار بوو کاغەزیان دەسوتاند. درەنگی کردبوو، ملی ڕێگەمان گرت بەره و ماوەت، خەڵکی تریش پێش ئێمە ڕۆیشتبوون، مام جەلال ڕۆیشتبوو، کە گەیشتینە کێلێ لەسەر ڕێگە پێشمەرگەیەکم لابوو، وتم ڕەنگە ماڵی ئێمە هاتبن بۆ ئەوێ، هاتەوە وتی نەهاتوون، بۆ پێنجوین ڕۆیشتوون. هەر ئه و شەوە گەیشتمە گرگاشە. لەوێ چوومە ماڵی بەکری مامە قالە و عەزیزی مامە قالە، شەوێ لەوێ ماینەوه، خەڵکی تریشی لێبوو. ڕێگە نەبوو بڕۆیت، سەیارەیەکی مێکزەمینیمان هەبوو و پەکی کەوتبوو. بۆیان دەرنەچووبوو و سوتاندبوویان، به هەڵەی پێشمەرگە بێ ئەوەی شەڕ بێ، ئەگینا پێویستی بە سوتاندن نەدەکرد. چووینە لای شاناخسێ، مام جەلال و بەشێکی زۆری ئەندامانی م.س و سەرکردایەتی لەوێ بوون، بێجگە لە هەزاران ئەندام و لایەنگری یەکێتی، تفت هەڵدایە زەوی نەدەکەوت. شاریان بەجێ هێشتووە و چاوەڕوانی بڕیاری سەرکردایەتین. پاش ئەوە بڕیار درا بچینە ناو ئێران، مام جەلال و سەرکردایەتی بچین بۆ نێوزەنگ، کۆنە هەواری خۆمان، ئه و جێگەیەی لە زەمانی ڕژێمدا بارەگای م.س و مامی لێبووە، گەیشتینە دێی چۆمان.\nئه و ڕۆژەی لەسەر سنوور بووین، چاکەی خەڵکی دێهاتەکانی گرگاشە و دێهاتەکانی ئێران لەبیر ناچن، بەتایبەت دێی چۆمان. خزمەتێکی زۆریان کردین بەتایبەت ماڵی کاک کەریم. لە ساڵەکانی 78 و 79 کە له و ناوە بووین، دەمناسین. به هۆی منیشەوە خزمەتی سەدان خەڵکیان کرد، دەعوەتێکی گەورەیان کردین، کاک کۆسرەتیشم لەگەڵ بوو، شاهیدن و لایان سەیر بوو. کە له و سنووری ئێرانە بووین، پارتی دوامان کەوتن و ویستیان لە چەند قۆڵێکەوە پەلامار بدەن. ئێمەش مەبەستمان بوو ئەم خەڵکەی لەگەڵمانە، دەربازیان بکەین بۆ ئەوەی تووشی ناڕەحەتیی لەوە زیاتر نەبن. خەڵکەکەمان بە پشتی چۆماندا بۆ بەرزاییەکان بەره و دێی بلەسەن سەرخست. خەڵکەکە سەرکەوتن، تەقەش بەردەوامە. ئه و ڕۆژە پیاوی مەردی دەویست. ئەگەرچی هەندێک لەوانەی پله و پایەدار بوون، خۆیان و خزم و ماڵ و منداڵیان ڕۆیشتن، ئێمە ماینەوە، بەرەنگاری پەلامارەکەمان کرد و نەمانهێشت بێنە سەر چەمی چۆمان و نزیک ببنەوە و شکاندمانن. ئەم سەرکەوتنە ڕۆحیەتێکی باشی لای خەڵکەکه دروست کرد. لەوێ من خۆم، عوسمان حاجی مەحموود، مەحموود سەنگاوی، جەمالی حاجی محەمەد، مەجیدی حاجی عەلی شاناخسێ و زۆری تریش بەرەنگاریمان کرد.\nبۆ ئێوارە سەرکەوتین و چووینە ئێرانەوە بۆ نێوزەنگ، من لێیان جودا بوومەوه و چووم بۆ بانە، لەوێش دۆست و ناسیاوم زۆر بوون. لەوێوە چووم بۆ سەیران بەن، لە ئوردوگا منداڵەکانم دۆزییەوە، لەگەڵ خۆم هێنامن بۆ سەردەشت بۆ ماڵی خزمەکانم. لەوێ بەجێم هێشتن و خۆم چووم بۆ نێوزەنگ بۆ لای مام جەلال و مەکتەبی سیاسی.\nجارێکی تر لە نێوەزەنگ\nمام جەلال سوکە بارەگایەکی دانابوو، چادری هەڵدابوو و سەکۆیەکیان بۆ دروست کردبوو. کەپرێکیان دانابوو، ئێمەش لە دەوروپشتی ئەوەوە هەریەکه و لە گۆشەیەکدا هەڵماندابوو. ئەوەندەی لەبیرم بێ (مام جەلال، کاک کۆسرەت، مەلابەختیار، ملازم عومەر، هێرۆخان، عومەر سەید عەلی، سالار عەزیز، خۆم). مەڵبەندی سلێمانی چادرێکیان هەڵدابوو، لێیان نووسیبوو مەڵبەندی سلێمانی، پیاو بەزەیی به خۆی و یەکێتیدا دەهاتەوە، منیش کە ڕام کردبوو، لێپرسراوی مەڵبەندی کەرکووک بووم، من خۆم بەڕاستی شەرمم دەکرد لەناو ئه و خەڵکەدا بم، قەت خۆم به شکاوی نەدیووە. ئه و خەڵکانەی کە لەوێش بوون، زیاتر هی پشدەر و ڕانیە بوون. کە لە ڕابوردوودا لێپرسراوی ئه و سنوورە بووم، هەموویانم دەناسی و حسابی زۆریان بۆ دەکردم.\nجەبهەی شەڕەکانیشمان لە دوبە و شیوەڕەز و دەوروبەری بوو. قەڵادزە گیرابوو و سەرکەوتبوون. من خۆم ئۆتۆماتیکی چوومە‌وە بۆ لای پێشمەرگەکانی پێشەوه، وازم لە مەڵبەندی کەرکووک هێنا، بروسکەیەکم کرد بۆ برادەرانی کەرکووک و وتم خۆتان مەڵبەندەکە بەڕێوەبەرن. پیاوی زۆر گەورەشی تێدابوو، بەڵام نەهاتن. لە سەیرانبەن بوون لە ئوردوگا و منداڵەکانیان بەجێ نەهێشت. هێرشی پارتیش بەردەوام بوو بۆ سەرمان، هەندێک لە بەرزاییەکانی شیوەڕەزیان گرتبوو. هێزەکانمان بەرامبەریان لێگرتبوون بۆ ئەوەی لەوە زیاتر نەیەنە پێشەوە و ڕایان گرتبوون.\nشەڕی گرد دیواران\nهێزەکانی پارتی هەڵکشابوون و تینیان بۆ هێنا بووین. ئەوەی ڕاستی بێت ئێمەش لە قوڵی شێنێوە ڕاستی گرد دیوارانمان بەدەستەوە مابوو لە دێی ئاڵی ڕەش. هێزەکانیان هێرشیان هێنا، لەوێ هێزێکی کەمی لێبوو، دەبێ هەرچۆنێک بێت، ئەوێ قایم بکەین. هێزێکمان نارد بە سەرپەرشتیی موحسین بایز و سیامەندە سووری کۆیە. لەوێ شەڕێکی باشیان لەگەڵ هێزی هێرشبەر کرد و شکاندیانن بەرەوخوار و ئاڵی ڕەش، ئەگەر گرد دیواران، بگیرایە ژیان لە دەوری شێنێ زەحمەت دەبوو، هێزی ئێمەش له و ناوە بوون. بێجگە لە خۆمان هەزاران هەزار خەڵکی پشدەر و بتوێن و سۆران و حاجی هۆمەران دوای یەکێتی کەوتبوون. ئەم شەڕە بووە وەرچەرخانێکی باش، جەبهەی شیوەڕەزیشمان قایم کرد. تۆفیق کانی وەتمانی و محەمەد وەتمان و هێزەکانی تری لێبوون لەگەڵ محەمەدی حاجی قادر. ڕۆژێکیان تۆپبارانیان کردین، لە دەوری جەبهەی شیوەڕەز کوڕێکی سەرحەدی خەلیفە یونس شەهید بوو، ئێمەش بارەگای بچوکمان دانابوو لە دەوری مام جەلال لە نێوزەنگ و زەڵێ، هەریەکەمان به قەدەر حاڵی خۆی.\n➕ ئەم بابەتە لەلایەن: (زریان سەرچناری)ەوە لە: Nov 24 2018 8:50AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Nov 24 2018 9:54AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 24 2018 9:54AM باشترکراوە\n👁 ئەم بابەتە 1,133 جار بینراوە


جەنگی سی ساڵە - ویکیپیدیا، ئینسایکڵۆپیدیای ئازاد\nجەنگی سی ساڵە ئەو جەنگەبوو کەلەنێوان وڵاتە و ئیمپراتۆرە ئەوروپیەکان بەڕێوەچوو لەساڵی ۱٦۱۸ تا ۱٦٤۸. جەنگەکە لە ۱٦۱۸/٥/۲۳ دەستیپێکرد ، لە ۱٦٤۸/٥/۱٥ ماوەی ۲۹ ساڵ و ۱۱مانگ و ۳هەفتە و ۱ڕۆژی خایاند. شوێنی جەنگەکە: کیشوەری ئەوروپا بەتایبەت وڵاتی ئەڵمانیا ئەو جەنگە بەدرێژترین جەنگی ئەوروپیەکان دادەنرێت لەنێوان ئەوروپیەکان لەماوەی ئەو جەنگەدا چەندین شەڕ و جەنگی تر ئەنجامدراون کە چەندین ناوی تر لەشەڕەکانی تر نراون وەکو جەنگی (چیا سپی ، پیلسن ، لۆمنیس ، سابلەت ، ویستێرنتز ، ئۆپنهێم ، ویمفن ، ڕاین ، بامبێرگ ، فرانکفۆرت ، وۆڵگاست)چەندی تر.\n٢ قەبارەی هێزەکانیان\n٤ ئەنجامی جەنگەکە\nبەرەی یەکەم :< سوید (لەساڵی ۱٦۳۰ەوە بەشداریکرد) دانیمارک (۱٦۲٥ تا ۱٦۲۹ بەشداربوو) کۆماری حەوت یەکگرتووەکەی هۆڵەندا فەرەنسا (لەساڵی ۱٦۳۵ەوە بەشداریکرد) شانشینی بۆهیما (لەساڵی ۱٦۱۸ تا ۱٦۲۰ بەشداریکرد) سەکسۆنی هەرێمی پەلەتاین (تا ساڵی ۱٦۲۳ بەشداریکرد) پڕوسیا برۆنسویک لیونبێرگ ئینگلترا (۱٦۲٥ تا ۱٦۳۰ بەشداریکرد) سکۆتلەندا (۱٦۲٥ تا ۱٦۳۸ بەشداریکرد) تڕانسلڤانیا پاڵپشتانی ئەو بەرەیە (دەوڵەتی عوسمانی ، ڕوسیا) بەرەی دووەم: ئیمپراتۆری ڕۆمای پیرۆز زمان کاتۆلیکەکان نەمسا شانشینی بۆهیمیا (ئەو شانشینە سەرەتا تا ساڵی ۱٦۲۰ لەبەرەی یەکەم بوو بەڵام لەدوای ساڵی۱٦۲۰ هاتە ناو بەرەی دووەم) ئیمپراتۆریەتی ئیسپانیا هەنگاریا شانشینی کرواتیا دانیمارک (لەساڵی ۱٦٤۳ تا ۱٦٤٥ بەشداریکرد) پاڵپشتانی ئەو بەرەیە (ئۆکرانیا ، پۆڵەندا\nلەبەرەی یەکەم< ۱٤۹هەزار سویدی ۳٥هەزار دانیمارکی و نەرویجی ۷۷هەزار هۆڵەندی ۱٥۰هەزار ئەڵمانی ۱٥۰هەزار فەڕەنسی ۳۰ تا ٤۰هەزار بۆهیمی ۳۰هەزار هەنگاری ٦هەزار ترانسلاڤی ٦۰هەزار سوارەی عوسمانی ئەو وڵاتانەی زۆرترین هێزیان بەکارهێنا لەبەرەی دووەم ۳۰۰هەزار ئیسپانی ۱۰۰ تا ۲۰۰ هەزار ئەڵمانی نزیکەی ۲۰هەزار کرواتی و هەنگاری هەنگاریەکان هەندێکیان لەبەرەی یەکەم و هەندێکیان لەبەرەی دووەم بوون <img src="content://com.samsung.android.memo/file/4198dc9a-f601-688d-0000-0158544b6906[بەستەری مردووی ھەمیشەیی]" orientation="0" altText="600px-The_Hanging_by_Jacques_Callot.jpg.png" width="608" />\n۸ملیۆن کەسی سڤیل زیانیان پێگەیشت بەهۆی ئەوجەنگە درێژخایەنە.\nسەرکەوتنی ئاینی پرۆستانت بەهێزبوونی ئەو ئاینە سەرەوخواربوونی کاتۆلیک و بێ هێزبوونی سەرکەوتنی بنەماڵەی هەبسبۆرگ سەربەخۆیی بوونی هۆڵەندا لە ئیمپراتۆریەتی ئیسپانیا ئیسپانیا زاڵبوو بەسەر باشوری هۆڵەندا و لۆکسمبۆرگ ڕژێمی دەرەبەگی تووشی بێهێزی بوو لە کیشوەری ئەوروپا\nوەرگیراو لە «https://ckb.wikipedia.org/w/index.php?title=جەنگی_سی_ساڵە&oldid=703268»


هەنگاو: لە یەک ساڵدا ٤٤ ژن لە رۆژهەڵاتی کوردستان کوژراون\n26/11/2021 ژمارەی بینراو 92\nرێکخراوی مافی مرۆڤی هەنگاو بڵاویکردووەتەوە لە ماوەی یەک ساڵدا لە رۆژهەڵاتی کوردستان ٤٤ ژن کوژراون و ١٠٧ ژنی دیکەش خۆیان کووشتووە.\nرێکخراوەکە ئاماری یەک ساڵی پێشێلکارییەکانی بڵاوکردووەتەوە و دەڵێت، لەماوەی مانگی تشرینی دووەمی ٢٠٢٠ەوە تا مانگی تشرینی دووەمی ٢٠٢١، ١٩٦ حاڵەتی پیشێلکاری مافەکانی ژنان لە کوردستان تۆمارکراوە کە ٣٦ چالاکی ژنیان دەستبەسەرکردووە و ٩ چالاکی ژنیش بەندکراون، هەروەها ٤٤ ژن خۆیان کووشتووە و ١٠٧ ژنی دیکەش خۆیان کوژراون.\nبە گوێرەی راپۆرتەکە لەو ماوەیەدا، ٩ چالاکی ژن لە پارێزگای کرماشان، ١٤ چالاکی ژن لە پارێزگای سنە، ١١ چالاکی ژن لە پارێزگای ئورمیە و ٢ چالاکی ژنیش لە پارێزگای ئیلام دەستبەسەر کراون. هەروەها ژنێکی خەڵکی باکووری کوردستانیش لەلایەن هێزە ئەمنییەکانەوە دەستبەسەر کراوە.\nدەشڵێت، لە کۆی ئەو ٣٦ ژنەی کە دەستبەسەر کراون ٢٨ کەسیان بە تۆمەتی چالاکی سیاسی، ٦ کەسیان بە تۆمەتی چالاکی مەدەنی و ٢ کەسیان بە تۆمەتی چالاکی مەزهەبی لەلایەن ناوەندە ئەمنییەکانی کۆماری ئیسلامیی ئێرانەوە دەستبەسەر کراون.\nلە راپۆرتەکەدا هاتووە کە ٤٤ ژن و کچی کورد کوژراون کە زۆرینەیان بە دەستی خزم و کەس و کاری نزیکی خۆیان کوژراون بە جۆرێک ١٤ ژن لەپارێزگای کرماشان، ٩ ژن لە پارێزگای ئورمیە، ١٣ ژن لەپارێزگای سنە و ٨ ژن لە پارێزگای ئیلام کوژراون.


ئاژانسی ده نگو باسی کوردستان: هەر کوردەێک بیهەویت لە برژەوەدنی دۆژمنانی گەلی کوردا قسە بکات ئێمە وەک جاش و خۆفرۆش ناوەی دەبێن بوویە ئێمە ئێستا بە عادل موراد دەلێن جاش\nهەر کوردەێک بیهەویت لە برژەوەدنی دۆژمنانی گەلی کوردا قسە بکات ئێمە وەک جاش و خۆفرۆش ناوەی دەبێن بوویە ئێمە ئێستا بە عادل موراد دەلێن جاش\nهەر کوردەێک بیهەویت لە برژەوەندی دۆژمنانی گەلی کوردا قسە بکات ئێمە وەک جاش و خۆفرۆش ناوەی دەبێن بوویە ئێمە ئێستا بە عادل موراد دەلێن جاش.\nلە ئەم کاتە هەستیارەدا جاش وخۆفرۆشان خۆیان دەردەخن خۆیانیان پی ناگێرێت کاتێک پێشکەوتنی کوردستان دەبێنن چونکە ئەم جاش خۆ فرۆشانە کاتێک کوردستان ئازاد بێت نانی جاش و خۆفرۆشان دەبرێت.\nئەم جاش و خۆفرۆشانە بس خەریکی سیخوری کردنن لە سەر براکوردەکانیان بۆ دۆژمنانی گەلی کورد کاتێک کوردستان سەربەخۆیی خۆیی راگەینێت ئەم جاشانە نانیان دەبرێت بی کار بی کاسپی دەبن لە کوردستان ئەم جاشانە حازەرن نەتەوەکەیان بەفرۆشن بە دۆژمنانی گەلی کورد.\nکورە عادل موراد جاشی ئیرانە فرە خەلک باسی میژووەی ئەم سەگیان کردوە بۆمان چونکە کاتێک لە ئیران بوو هاوکاری سوپای پاسدارانی ئیرانی دەکرد لە سەر کوردەکانی رۆژهەلاتی کوردستان سیخوریی کردوە بە وەتی سەرچاوەێکی باوەر پیکراوە عادل موراد دەستی لە رادەست کردنەوەی ئەندامانی کومەلە و دیمۆکرات دا هەبووە لە سالەکانی ١٩٩٠ تا ١٩٩٨ ، وئێستا عادل موراد بە قسەی سفیری ئیران لە بەغداد هەلسوکەوت دەکات و ئەو قسەانیش لە سەر داوای سفیری ئیران کردویەتی.[\nهیی داوەشێت عادل موراد تۆ لە جاش جاشتری لە ئەم کاتە هەستیارەدا بۆ لە برژەوەندی دۆژمنانی کورد قسە دەکەێت هی کەر.\nمرەن و نەمان بۆ جاشو خۆفرۆشان\nله لایه‌ن ئاژانسی ده نگو باسی کوردستان ajansknews kl. ۴/۰۸/۱۳۹۳ ۰۱:۲۴:۰۰ قبل‌ازظهر


ئارێز عەبدوڵا: پارتی هێزی بردووە بۆ گەمارۆدانی پەکەکە و هاوکارییکردنی تورکیا – کوردی – RojNews.News\n25/01/2021 - 7:58:35 am\nئارێز عەبدوڵا ئەندامی سەرکردایەتی یەنەکە ڕایدەگەیەینێت، وەزیری بەرگری دەوڵەتی تورک هاتبوو لایەنەکان ڕازیبکات بۆ شەڕی پەکەکە، دەشڵێت: بردنی هێزی پارتی بۆ سنوورەکان نوێکردنەوەی بارەگاکانیان بۆ گەمارۆدانی پەکەکە و هاوکاریکردنی تورکیایە کە لە زەوی و ئاسمانەوە هێرشبکەن.\n١٨ی مانگی ڕابردوو خلوسی ئاکار وەزیری بەرگری دەوڵەتی تورک و شاندێکی سەربازیی ئەو وڵاتە، سەردانی بەغدا و هەولێریان کرد و زنجیرەک کۆبوونەوەیان ئەنجامدا، کە بەوتەی ئارێز عەبدوڵا ئەندامی سەرکردایەتی یەکێتی نیشتیمانی کوردستان بۆ ڕۆژنیوز، ئامانجی شاندەکە ڕازیکردنی لایەنەکان بووە کە شەڕ دژی پەکەکە بکەن.\n“پێموایە هەرێم هاوکاری تورکیا دەکات دژی شەنگال”\nئارێز عەبدوڵا دەڵێت: تورکیا بەشێک لە خاکی باشووری کوردستانی داگیرکردووە و لە هەولێر، دهۆک و موسڵە، وە چی لەدەستهاتبێت کردوویەتی و دەیکات، دەشڵێت: بۆ دۆخی شەنگال گرنگە لایەنەکانی ناو شەنگال پاساو نەدەنە تورکیا، بە پلەی یەکەم حکومەتی هەرێم، کە پێموایە حکومەتی هەرێم هاوکاری تورکیا دەکات، خۆ ئەگەر هەرێم هاوکاری تورکیا نەکات، ئەوە عێراقیش هاوکاری ناکات، چونکە هەڵوێستی عێراقیش گرێدراوە بە هەرێمەوە لە شەنگال.\n“پەدەکە هەڵوێستە حزبییەکانی بەناوی حکومەتەوە بڵاودەکاتەوە”\nئارێز عەبدوڵا نایشارێتەوە، کە پەدەکە هەموو هەڵوێست و ڕێککەوتنەکانی لەگەڵ تورکیا حزبییە و بەناوی حکومەتی هەرێمەوە بڵاوی دەکاتەوە، “ئەوەش کارێکی باش نییە و دەبێت ئەو لایەنانەی ناوحکومەت ئەم بابەتە یەکلایی بکەنەوە”.\n“یەکێتی لەگەڵ شەڕدا نییە”\n“تورکیا ١٩٩٧ بۆ شەڕهاتووە و ئێستاش نەڕۆشتووە”\nئارێز عەبدوڵا هۆشداریی لەوە دەدات، کە دەوڵەتی داگیرکەری تورک بچێتە هەر شوێنێک و داگیری بکات ئیدی ناکشێتەوە، دەشڵێت:”ساڵی ١٩٩٧ تورکیا بۆ شەڕی یەکێتی هات و لە بامەڕنێ بارەگای سەربازیی دانا، ئەوە ٢٤ ساڵە لەو شوێنە ماون و ناگەڕێنەوە، ئەمەش مەترسییە بۆ هەرێمی کوردستان و خودی پارتیش”، بە گرنگیشی زانی، کە پەکەکە ڕەچاوی بارودۆخی هەرێمی کورستان بکات و ڕێز لە قەوارەی هەرێم بگرێت.\n“دەوڵەتی تورک دژی مافی کوردی هەرچوارپارچەکەیە”\nئەم ئەندامەی سەرکردایەتی یەنەکە، بەردەوامیی بە قسەکانی دەدات و دەڵێت: بەداخەوە تا ئێستاش سیاسەتی دەوڵەتی تورک دژایەتی مافەڕەواکانی گەلی کوردە، چ لە باشوور و باکووربێت یان ڕۆژهەڵات و ڕۆژئاوا، ئەو ڕێچکەیەی ئەتاتورک دایڕشت و ئەوانیش پەرەیان پێدا بەردەوامە، پێموایە ئەم سیاسەتە دواجار سەری تورکیا دەخوات، تورکیا تەنها کێشەی لەگەڵ کورد نییە و لەگەڵ چەندین وڵاتی دیکە کێشەی هەیە.\nدەربارەی سەردانەکەی خلوسی ئاکار، ئارێز عەبدوڵا ئەندامی سەرکردایەتی یەکێتی نیشتیمانی کوردستان وتی، بۆ ڕازیکردنی لایەنەکانی عێراق و هەرێم بۆ “شەڕکردن دژی پەکەکە هاتبوو”، جەختیشی لەوەکردەوە، کە گرنگە حکومەتی هەرێم ڕۆڵی بێلایەنی هەبێت.\nپەرلەمانتاران: بەبابردنی ڕەنجی ٣٠ ساڵەی هاوڵاتییەک دیاری وەزیری بەرگری تورکیا بوو


وەزارەتی كارەبا: 18 كاتژمێر كارەبا دەدەینە هاووڵاتیان - تۆڕی میدیایی خەڵک\nوەزارەتی كارەبا ئاشكرایكرد كە 18 كاتژمێر كارەبا دەدرێتە هاووڵاتییان ، بە سوود وەرگرتن لە بەرهەمهێنانی 3400 مێگاوات كارەبا.\nوەزارەتی كارەبای حكوومەتی هەرێمی كوردستان لە ڕاگەیاندراوێكدا دەڵێت،18 كاتژمێر كارەبا دەدرێتە هاووڵاتییان ئەمەش بە سوود وەرگرتن لە بەرهەمهێنانی 3400 مێگاوات كارەبا كە بەشێوەیەكی رێكوپێك بەسەر پارێزگاكانی هەرێمی كوردستاندا دابەش دەكرێت و بڕیاریشە تا رۆژی شەممە بەمشێوەیە كارەبا بەهاووڵاتییان بدرێت.\nئاماژە بەوەشكراوە، لەنەورۆزدا زیاتر لە 7000 فەرمانبەری كارەبا بەشێوەی نۆرە و ئێشكگری 24 كاتژمێر لە 229 وێستگە و 155 فەرمانگەی چاككردنەوەی كارەبا و تیمەكانی كۆنترۆڵی كارەبای هەرێم و كۆنترۆڵی پارێزگاكان و چاككردنەوەی وێستگەكان و بەڕێوەبەرایەتیەكانی بەرهەمهێنانی كارەبا لەخزمەتی هاووڵاتیاندا دەبن.


Wednesday, 02.10.2021, 2:38\nوشەی (مسرور)ی عەرەبی کە لە سەر وەزنی (اسم مفعول)ە و لە (سَرَّ)ەوە بە واتای (دڵی خۆش بوو) داتاشراوە. ئەم (اسم مفعول)ە کە سەرۆکی حکومەتی وڵاتێکە، دڵی هەندێکی پڕ کردووە لە سروور و دڵی زۆرینەشی تەواو شکاندووە. ئەگەرچی ئەم کەسە هەموو ژیانی بە بێ کێشە و پڕ سرورەوە بەڕێخستووە بەڵام باوەڕ ناکەم لە 2019ەوە تا ئێستا زۆر ئارام و دڵخۆشبووبێ بەو بارودۆخەی کە حکومەتەکەی تێیکەوتووە. خۆ ئەگەر دڵخۆش بووبێ،ئەوە مەگەر زۆر بێباک بووبێت! جا پرسیاری جەوهەری لێرەدا ئەوەیە کە ئەم سەروکە نەیدەتوانی هاوکێشەکە پێچەوانە بکاتەوە و دڵی زۆرینە وەک خۆی مەسرور بکات و کەمینەش دڵ شکاو؟ ئەی بۆ نەیکرد؟ ئەگەر چی دەبێت سەرۆک خۆی وەڵامی ئەم پرسیارە بداتەوە بەڵام کەسێک خۆی و حزبەکەی بە هاوکاری چەند حزبێکی هاوپەیمان فاعیلی سەرەکی ئەم دۆخە خراپەی حوکم ڕانی بووبن، هەر خۆشیان ئەزانن کوێی حکومەتەکەیان ئەیێشێت. بۆ چاکسازی و چارەسەریش دەبێت دەست بۆ ئەو برینە قوڵانە ببەن کە خۆیان لە جەستەی ئەم حوکمڕانییە هەڵیانکۆڵیوە. بەڵام بۆ تیماری هەر برینێکی حکومەت و خەڵکی، برینێک ئەکرێتە جەستەی حیزب و حزبییەکانی. هەر بۆیە یان خەڵک و حکومەت، یان حزب و ئەولادەکانی ئەبێت یەکێکیان مەسرور و ئەوی دیکەیان غەمبار بێت. ئەوەی کە ئێستاش دەردەکەوێت و ڕاستییە ئەوەیە کە مەسرورەکانی پشتی ئەم حزبانەی دەسەڵات هیچیان دۆستی زۆرینەی خەڵکی ئەم هەرێمە و حکومەتەکەی و مەسەلە ڕەواکەی نین. جا با یەکە یەکە مەسرور و غەمگینەکانی پشتی ئەم حکومەت و دەسەڵاتە دەستنیشان بکەین و بزانین کێن:-\nحکومەتی تورکیا و ئەردۆگان مەسروری یەکەمن بەم حکومەتە چونکە کەمترین خزمەت و داهاتیان بە کۆمەڵانی خەڵکی کوردستان و زۆرترین خزمەتییان بە دەسەڵاتی ئەردۆگان گەیاندووە. دوژمنی هەموو نەیارەکانی تورکیان و دۆستی هەموو دۆستەکانین. بەکەمترین نرخ لە جیهاندا نەوتی ڕەشی ئەم هەرێمە دەگاتە دەستی تورک و بە گرانترینیش نەوتی سپی دەگاتە خەڵکی خۆی و شەڕی مان و نەمانی بەغداش ئەکات بۆ بەردەوامی ئەم پڕۆسەیە. جا با لە سەر خەڵکەکەی خۆیشی زۆر کەوت بێت. پێشمەرگەی ڕۆژی کوردانی ڕۆژئاوا و هێزەکەی حسێنی یەزدان پەناش کە مووچەی موفتی ئەم کابینەیە وەرئەگرن زۆر مەسروورن. بەرانبەر بەپێشمەرگەی نا مەسرووری بێ مووچەی هەرێم. حزبەکەی خودی سەرۆک خۆی و چەندین سەرکردەی هەلپەرست و هاوبەشە بەرژەوەندی ناو حزبە پێکهێنەرەکانی کابینەکەیشی لە زۆر مەسروورەکانن بەم حکومەتە. مونا قەهوەچی و هەندێ حزبی تورکمانی و ئاشوری دەستەمۆ و حزبەکەی کاکە حەمە و هەندی حزبۆکەی دیکەش لە مەسروورەکانن بەم حکومەتە. هێزێک لە فیس بووکەوان و پەیج و پێگەوانی سێبەری مووچەخۆری پشت ئەم کابینەیەش لە مەسروورەکانن بەم حکومەتە. هەندێ مەلاو هەندێ سەلەلەفی و هەندێ کچە مۆدێل و کچە گۆرانی بێژ و کچە سیلیکۆن کە هەر خەریکی سەرگەرم کردنی خەڵکن بە ڕووداوگەلی لابەلا و دنیایەک کادیری ڕاگەیاندنی سێبەریش لە مەسروورەکانی ئەم حکومەتەن. لە دەرەوەی حزبەکانی باشور زۆربەی هێز و حزبەکانی ڕۆژهەڵاتی کوردستانیش زۆر مەسروورن بە کابینەکەی مەسروورو....هتد.\nلەولاشەوە تەواوی مووچەخۆران و خانەنشینان بە هێزەکانی پێشمەرگەشەوە زۆر نامەسروورن بە ئەدای ئەم حکومەتە. تەواوی ڕاگەیاندن کار و ڕۆژنامەنووس و چالاکوانی کۆمەڵگای مەدەنی دەرەوەی حزبەکەی سەرۆک زۆر دڵشکاو و هەندێکیشیان لە زیندانن لە سایەی کابینەکەی سەرۆکی مەسروورماندا. هەرچی کۆمپانیاو و بازرگان و پڕۆژە ئەهلییەکان و کەرتی تایبەتی دەرەوەی دەسەڵات و حزب هەیە زۆر دڵگران و نامەسروورن بە کابینەکەی سەرۆکی مەسروورمان. زۆرینەی بنکردایەتی حزبەکانی دەسەڵات و تەواوی حزبەکانی دەرەوەی دەسەڵات، لە نامەسروورەکانن بەم حکومەتە. زۆرینەی حزبە کوردییەکانی باکور و ڕۆژئاوای کوردستان نەک هەر نا مەسروورن بەم کابینەیەی سەرۆکی مەسروورمان بگرە لە حاڵەتی ئامادەباشیدان بۆ پەلامار و دەستدرێژی کردنە سەریان لە لایەن هێزگەلێکی دەستکردی حزبەکەی سەرۆکی مەسروورمان. ئەگەر ئەنکەرا لە مەسروورەکان بێت بەم حکومەتە ئەوا بەغا لە هەر نا مەسروورەکانە بەم کابینەیە و هەمیشە بە گومانە لە تەواوی هەنگاو و جوڵەکانی لە مەڕ نەوت ودارایی کابینەکەیان. جگە لە فیس بووکەوان و پەیج و پێگە سێبەرەکان تەواوی بەکارهێنەرانی تۆڕە کۆمەڵایەتییەکان نامەسروورن بەم حکومەتەی سەرۆکی مەسروورمان و زۆری دیکەی نامەسروور هەن لەم وڵاتە غەمبارەدا.\nلێرەدام ئەگەینە بەرئەنجامێکی زۆر سادە کە سەرۆک حکومەتێک دوای چەند ساڵێک لە دەست بە کار بوونی تەنها بەردەوامی دابێت بە سرووری ئەوانەی بەر لە دەست بە کاربوونی مەسروور بوون پێی!!\nکە سەرۆک حکومەتێک نەک نەیتوانی بێت دڵی ئەوانەی دەرەوەی بازنەی خۆی و حزبەکەی خۆی مەسروور بکات، بگرە ڕۆژ لە دوای ڕۆژ دڵی زۆری دیکەشی خستبێتە سەر خەرواری نا مەسروورەکان.\nئایا لە خۆت پرسیوە حکومەتی وا بۆ چی باشە؟ ئایا ئەم حکومەتە لە هەرە حکومەتە غەمهێنەرەکانی دونیا نیە؟ جا با سەرۆکەکەشی ناوی مەسروور بێت!!


ئه‌مینداری گشتی ناتۆ هۆشداریی به تورکیا دا - Mehr News Agency\n19 tîrmehê 2016 - 10:56\nNews Code 4384\nئه‌مینداری گشتی ناتۆ هۆشداریی به تورکیا دا\nئه‌مینداری گشتی ناتۆ هاوکات له‌گه‌ڵ ئیدانه کردنی کوده‌تای سه‌ربازی له تورکیا، جه‌ختی کرد: ڕێز گرتن له دیموکڕاسی و ڕچاو کردنی یاسا و ئازادییه‌کان له دوای کوده‌تا شکست خواردووه‌که کارێکی پێویسته.\nبه ڕاپۆرتی ئاژانسی مێهر له ڕاشا توده‌ی، یه‌نس ستۆلێتنبرگ، ئه‌مینداری گشتی ڕێکخراوی ناتۆ له په‌یوه‌ندی ته‌له‌فۆنی له‌گه‌ڵ ڕه‌جه‌ب ته‌یب ئه‌ردۆغان، سه‌رۆک کۆماری تورکیا کوده‌تاکه‌ی ئه‌م وڵاته‌ی ئیدانه کرد و ڕایگه‌یاند که ناتۆ پشتیوانی له تورکیا ده‌کات.\nئه‌مینداری گشتی هه‌روه‌ها جه‌ختی کرد که ڕێز گرتن له دیموکڕاسی و یاسا و ئازادی له دوای کوده‌تاکه کارێکی پێویسته.\nهه‌روه‌ها جان کری و فدریکا موگرینی له ڕاگه‌یه‌ندراوێکی هاوبه‌شدا جه‌ختیان کردووه که ده‌بێت له تورکیا یاسا سه‌روه‌ر بێت.\nشایانی باسه که تورکیا دووهه‌مین ئه‌ندامی گه‌وره‌ی ناتۆیه و بنکه‌ی ئاسمانی ئه‌نجرلیک له‌م وڵاته له لایه‌ن ئه‌مریکا و هاوپه‌یمانه‌کانی بۆ هێرشی ئاسمانی له دژی گرووپی تیرۆریستی داعش که‌ڵکی لێ ده‌برێت.\nبه پێی ڕاپۆرتی ڕۆژنامه‌ی بریتانیایی ئیدیپێندێنت، وه‌زیری ده‌ره‌وه‌ی ئه‌مریکا سه‌باره‌ت به دادگه‌یی کردنی به‌رپرسانی کوده‌تاکه‌ی تورکیا هۆشداری داوه و ڕایگه‌یاندووه که ئه‌م محاکمانه ده‌بێت به پێی یاسای بنه‌ڕه‌تی تورکیا ئه‌نجام ببێت.\nوه‌زیری ده‌ره‌وه‌ی تورکیاش له کاردانه‌وه به قسه‌کانی هاوتا ئه‌مریکاییه‌که‌ی خۆی وتی که ده‌وڵه‌تی تورکیا پێبه‌نده به بنه‌ماکانی دیموکڕاسی و مل که‌چی یاساکانه.\nشایانی باسه که سه‌رۆک کۆماری تورکیا ڕۆژی یه‌کشه‌مه له کۆبوونه‌وه‌ی لاینگره‌کانی خۆی ڕایگه‌یاند که ئه‌نقه‌ره دیسان سزای له سێداره‌دان ده‌ست پێده‌کاته‌وه، ئه‌م سزایه له ساڵی ۲۰۰۴ له تورکیا سڕایه‌وه. ئه‌گه‌رچی بینالی یه‌لدریم ڕایگه‌یاند که بۆ جێبه‌جێ کردنه‌وه‌ی ئه‌م یاسایه هیچ په‌له‌یه‌کمان نییه.\nئه‌مه له حاڵێک دایه که یه‌کێتی ئه‌ورووپاش به توندی ئیدانه‌ی ئه‌م کاره‌ی کردووه و ڕایگه‌یاندووه که سزای له سێداره‌دان ده‌بێته هۆی ئه‌وه‌ی که تورکیا به ته‌واوی مافی به ئه‌ندام بوون له یه‌کێتی ئه‌ورووپا له کیسی بچێت.


دەسپێك دوور زانكويێ چالاکی ئاگەهداری هاریكارێ سەرۆكێ زانكۆیا دهۆك بو كاروبارێن قوتابیان ل 2/10 دەواما قوتابیانە ل زانكۆیا دهۆك\nهاریكارێ سەرۆكێ زانكۆیا دهۆك بو كاروبارێن قوتابیان ل 2/10 دەواما قوتابیانە ل زانكۆیا دهۆك\nهاریكارێ سەرۆكێ زانكۆیا دهۆك بۆ كاروبارێن قوتابیان د. مێڤان عارف دیاركر كو ل دووڤ سالناما زانكۆیێ 25/9 دەواما زانكۆیێ دەست پێ دكەت و نوكە ستافێ مامۆستایێن زانكۆیا دهۆك یێ بەرهەڤە بۆ دەستپێكرنا سالا نوی یا خواندنێ و ل رۆژا 2/10/2016 دێ وانە دەست پێ كەن و خشتێ وانەگۆتنێ ل هەموو پشكێن زانستی هاتیە دانان، هەر قوتابیێ ل 2/10 نەچیتە د وانان دا دێ نەهاتی هێتە تۆمار كرن.\nل دۆر پشكێن ناڤخۆی د. مێڤان عارف دیاركر كو ب بەرهەڤبوونا نوونەرێ وەزارەتا خواندنا بلند و نوونەرێ گەنجینا دهۆكێ لژنە هاتیە دانان كو ئەو ئاڤاهیێ دهێتە گرتن هەموو مەرجێن دیاركری تێدا بن بۆ ئاكنجی بوونا قوتابیان، وەكو مەرجێن ساخلەمی و سلامەتیێ و وێ لژنێ سەرەدانا هەموو وان ئاڤاهیان كریە ئەوێن هاتینە دەست نیشان كرن بۆ پشكێن ناڤخۆی، ئەو ژی ئاشكرا كر كو نێزیكی 60 ئاڤاهیی ل باژێرێ دهۆكێ هاتینە گرتن بۆ پشكێن ناڤخۆی و هندەك ژی ل ئاكرێ و ئامێدیێ و سێمیلێ.\nهاریكارێ سەرۆكێ زانكۆیا دهۆك بو كاروبارێن قوتابیان ئەو ژی گۆت كو بۆ ئاكنجی بوون ل پشكێن ناڤخۆی هەر قوتابیەك دێ پەسەندەكی ژ كۆلیژا خۆ ئینیت كو قوتابیێ دەرڤەی باژێری یە و پێدڤی ب پشكا ناڤخۆی یە و ل دووڤ رێنمایێن دارایی و وەزارەتێ هەر قوتابیەك دێ 100 هزار دیناران وەكو تەئمینات دانیت و نازڤرینیت، كو ئەڤە بریارێن وەزارەتا خواندنا بلندن.\nل دۆر خاندنا ئێڤاران و پارالێل د. مێڤان عارف دیاركر كو فۆرمێن خاندنا ئێڤاران و پارالێل یێن هاتی كو دێ پێشبركی ل ناڤ قوتابیان پەیدا بیت، زانكۆیا دهۆك ژی بۆ سالا نوو یا خواندنێ دێ 30 پشكێن زانستی خواندنا ئێڤان ڤەكەت، ل كۆلێژێن (زانست، پەروەردا بنیات، زانستێن مرۆڤایەتی، كارگێری و ئابووری، پەروردا ئاكرێ و پەروەردا بنیات ئامێدیێ پەروەردا وەرزشی) كۆلیژا پەرستاری بتنێ بۆ فەرمەنبەرێن ساخلەمیێ بۆ خواندنا ئێڤاران ڤەكەن.\nگۆت ژی فۆرمەكا تایبەت یا هەی دێ ل كۆلیژا هێتە دان بۆ قوتابیان ب مەرجەكی ئەو نمرا سالا بۆری هاتیە وەرگرتن دێ بۆ هێتە هژمارتن و دێ پێشبركیێ ل سەر كەن كا كێمترین كونمرا ل سالا بۆری هاتیە وەرگرتن چەندە دێ 40 نمرە كێمتر هێتە وەرگرتن بو ئێڤاران.\nل دۆر كریێن خاندنا ئێڤاران هاریكارێ سەرۆكێ زانكۆیا دهۆك بو كاروبارێن قوتابیان دیاركر كۆلیژێن مرۆڤایەتی ل سەر ملیۆن و نیڤا هاتیە دەست نیشان كرن، كۆلیژا زانست دوملیۆن و نیڤ هاتینە دیاركرن، ژ بەر تاقیگەه و ئەو كەرەستێن ل تاقیگەهان دهێنە بكارئینان مەزاختیێن وان پترن.\nد. مێڤان عارف هەروەسا ئاشكرا كر كو خواندنا ئێڤاران ل كۆلیژا پەرستاری هاتیە ڤەكرن و دێ یا تایبەت بیت ب كارمەندێن سەر ب رێڤەبەریا گشتی یا ساخلەمیا پارێزگەها دهۆكێ ڤە، ئەڤ فۆرمە ژی د بەرهەڤن بۆ وەرگرتنێ.\nل دۆر خاندنا پەرەلێل د. مێڤان عارف ئاشكرا كر ل كۆلیژێن كۆمەلا پزیشكی كو ئەوێن دشێن پێشكێش بكەت دێ پێشبركیا وان ل سەر 30 نمرا بیت كێمتر ژ وێ كونمرێ دهێتە وەرگرتن، پشكێن ب سەر كۆلیژا ئەندازیاری دێ پێشبركیێ ل سەر 35 نمرا كەن، كۆلیژێن دیتر دێ ل سەر 40 نمرا پێشبركیێ كەن، كو كێمتر ژ كونمرا ل وێ پشكێ دهێتە وەرگرتن.\nد. مێڤان عارف گۆت ژی ئەم پێشبینی دكەین ئەڤ سالە ئەو رێژا بۆ وەرگرتنێ هاتیە دەست نیشان كرن هەكە ل وەزارەتێ بهێتە پەسەند كرن 20% بۆ خاندنا پەرەلێل بۆ هەموو كۆلیژا هاتیە دانان، ئانكو قوتابی دشێت پێشكێشی هەموو پشكا بكەت، ل وەرگرتنا پەرەلێل ژی پێشبركی هەر دێ ل سەر كونمرەی بیت.\nهاریكارێ سەرۆكێ زانكۆیا دهۆك بو كاروبارێن قوتابیان هەروەسا دیاركر كو ڤەگوهاستن بۆ سالا نوو یا خواندنێ یا ب دووماهی هاتی كو ژ 1/7 دەست پێ دكەت و هەتا 1/9 ب دووماهی دهێت، بۆ مێڤانكرنا قوتابیان ژی ل زانكۆیا دهۆك گۆت نوكە نێزیكی هزار قوتابیان مێڤانداری یێن هاتینە وەرگرتن ل زانكۆیا دهۆك و یێن سالا بۆری هەموو ب فەرمانەكا زانكۆیێ مێڤانداریا وان یا بۆ هاتیە نوی كرن.